Kultura Balkana predstavljena u Briselu - Bizlife.rs\n06:50 Brisel, 23/04/2018\nNaftna industrija Srbije (NIS), jedna od najvećih regionalnih energetskih kompanija, i ove godine je podržala festival „Balkan trafik“ u Briselu, umetničku manifestaciju koja se od 2007. godine uspešno organizuje pod pokroviteljstvom Evropske komisije i koja značajno doprinosi promociji kulture zemalja Jugoistočne Evrope u EU. Na festivalu koji svake godine okupi gotovo 8.000 posetilaca do sada su nastupali znameniti umetnici poput Emira Kusturice, Gorana Bregovića, Biljane Krstić, Amire Medunjanin i drugih.\nNa ovogodišnjem, 12. izdanju festivala, koje je od 19. do 22. aprila održano u Palati lepih umetnosti „Bozar“, Balkanski region je prvi put predstavljen ne samo kroz tradicionalnu muziku, koju publika u Briselu već prepoznaje i kojoj se vraća svake godine, već i kroz novi segment festivala nazvan „Urbano poglavlje“. U okviru ovog dela manifestacije, u kom je učestvovalo više od 20 umetnika sa Balkana i iz Belgije, održane su brojne filmske projekcije, radionice i diskusije sa ciljem da pomognu razmenu ideja i povećaju razumevanje između mladih na Balkanu i mladih u EU. Čast da otvori ovogodišnji festival pripala je turskoj muzičkoj zvezdi Đandan Erćetin, koja je nastupila sa svojim tradicionalnim opusom, dok je drugi dan festivala prošao u znaku bosansko-hercegovačkog „Dubioza kolektiva“.\nPredstavništvo NIS u Briselu je trećeg dana festivala, uz podršku kancelarije Privredne komore Srbije u Briselu, organizovalo tradicionalni koktel kome su prisustvovali najvažniji predstavnici evropskih institucija, diplomatskog kora, poslovnih udruženja, kao i prijatelji kompanije i učesnici festivala.\nKao društveno odgovorna kompanija, koja pored Srbije svoje poslovne aktivnosti u regionu razvija u Bosni i Hercegovini, Rumuniji, Bugarskoj i Mađarskoj, NIS deli osnovne vrednosti festivala „Balkan trafik“ – poštovanje različitosti, podršku mladima, promociju saradnje, multikulturalnosti, istinskih vrednosti i umetnosti. Takođe, podrška ovoj manifestaciji šestu godinu zaredom jedan je od načina na koji NIS na delu sprovodi svoju misiju: odgovorno koristeći prirodne resurse i savremene tehnologije pružiti ljudima balkanskog regiona energiju za kretanje ka boljem.


ZAHAROVA: NATO podstiče Kijev da održi tenzije u Donbasu | Ekspres.net\nEU samo posmatra\nNATO nastavlja da podstiče Kijev da održi tenzije u Donbasu, izjavila je danas portparolka ruskog Ministarstva spoljnih poslova Marija Zaharova.\n"NATO, vojni savez osnovan s ciljem da se bavi bezbednosnim pitanjima, igra igrice sa Kijevom", poručila je Zaharova, a prenosi ruska agencija Tas s.\nIstakla je da Alijansa, koja je u bliskim odnosima sa režimom u Kijevu, ne izražava zabrinutost zbog onoga što se događa u Donbasu.\n"Suprotno tome, NATO stalno podstiče političare u Kijevu, usijane glave, da ostvare takozvana dostignuća, i to traje već godinama. Kao rezultat toga - deca, žene i stariji ljudi umiru", rekla je Zaharova.\nIzvor: EPA/MAXIM SHIPENKOV\nPrema njenim rečima, Evropska unija je izgleda zaboravila svoje obaveze unutar drugih organizacija i samo posmatra razvoj događaja u Donbasu.\n"EU, kao unija evropskih naroda sa snažnom ekonomijom, oružanim snagama i obaveštajnim agencijama, posmatra zbivanja u samom srcu Evrope, pokušavajući da ohrabri režim u Kijevu na razne načine", primetila je portparolka Ministarstva spolnih poslova. Zaharova je rekla da EU nije uspela da zahteva od Kijeva da "dostavi izveštaje o obavljenom poslu, da se vrati za pregovarački sto i stavi tačku na ovu međunarodnu političku sramotu".\nPrema njenim rečima, EU je takođe pooštrila svoju retoriku protiv Rusije, optužujući Moskvu za neuspehe koji se dešavaju u Ukrajini.\nMarija Zaharova rusija ukrajina 2019. NATO\nSvet 06.04.2021. 16:14\nNije rano da počnete da planirate letovanje\nManjinska vlada u Crnoj Gori: Za i protiv\nOdbojkašice Srbije imaju novog selektora\nOptužena "antiejdž" nadrilekarka\nI to se desilo: Bogataši traže da plaćaju porez\nDa 15 glasova 60%\nNe 10 glasova 40%


POTPISAN USAGLAŠENI MEHANIZAM SARADNJE PARLAMENATA U BIH U POSLOVIMA VEZANIM ZA PROCES EVROINTEGRACIJA\nPredsjednik i potpredsjednica Narodne skupštine Republike Srpske Nedeljko Čubrilović i Željka Stojičić su 26. januara 2016. godine u Sarajevu, zajedno sa čelnicima ostala tri parlamenta u BiH, potpisali koncept mehanizma saradnje parlamenata u BiH u poslovima vezanim za proces integracija u Evropsku uniju.\nU obraćanju brojnim zvanicima završne konferencije, u okviru Tvining projekta Evropske unije, predsjednik Čubrilović naglasio je da potpisivanje ovog dokumenta simbolično označava rezultat zajedničkih nastojanja sva četiri parlamenta u BiH da međusobnom saradnjom olakšaju realizaciju zajedničkih ciljeva u kretanju ka članstvu u EU.\nPredsjednik Čubrilović naglasio je podršku institucija Republike Srpske procesu pridruživarnja BiH evropskoj porodici naroda.\n- Narodna skupština Republike Srpske prva je u parlamentarnim strukturama u BiH formirala organizacionu jedinicu za evropske integracije i međunarodnu saradnju, a aktivno sarađujemo sa institucijama EU, delegacijom EU u BiH i konsultatntima angažovanim u okviru Tvining projekta - rekao je Čubrilović u obraćanju učesnicima konferencije održane u Parlamentaranoj skupštini BiH.\nOn je istakao da parlament Srpske, nakon zaključenja ovog projekta, očekuje daljnje jačanje ideje anagažovanja parlamenata a naročito snaženja u domenu institucionalne opremljenosti kako je i bilo predviđeno ovim projektom Evropske unije.\nPrema njegovim riječima, Narodna skupština Republike Srpske će aktivno učestvovati u izradi preporuka za parlamente koji je proizišao kao rezultat ovog projekta s ciljem da se definiše način potrebne koordinacije u radu parlamenata i parlamentarnih tijela u BiH.\nZa kraj, Čubrilović je izrazio zahvalnost nosiocima ovog projekta - francuskom i mađarskom parlamentu kao i Delegaciji EU u BiH.\nTvining projekat, finansiran sredstvima EU, realizovan je u protekle dvije godine u sva četiri parlamenata u BiH, uključujući i Narodnu skupštinu Republike Srpske. Cilj ovog projekta je unapređenje kapaciteta parlamenata u kontekstu intergracija u EU.\nIzvor: Press služba Narodne skupštine RS, 26.01.2016.


TINDERSTICKS - | Interticket\nKultni alternativni bend Tindersticks u okviru evropske turneje će promovisati predstojeći album "No Treasure But Hope".\nINFO ORGANIZATORA (14.05.2020):\nNažalost i pored velike želje promoterske kuće Long Play da bude pronađen odgovarajući novi termin, a bio je razmatran kao mogućnost oktobar ove godine, menadžment benda je na kraju ipak odlučio da zbog logističkih razloga iz nastavka turneje isključi Beograd. Pored Beograda otkazani su i koncerti benda Hamburgu Roterdamu i Geteborgu, kao i turneja po SAD.\nMolimo sve koji su za otkazani koncert Tindersticks u Beogradu ulaznice kupili preko prodajnih mesta i mreže Ticket Vision-a da za više informacija o postupku njihovog povrata pošalju email na office@tickets.rs.\n- Ulaznice kupljene na Ticket Vision prodajnim mestima - biće uskoro organizovan povrat na Blagajni Štark Arene, a u međuvremenu se možete obratiti na office@tickets.rs\n- Ulaznice kupljene na Ticket Vision prodajnim mestima van Beograda - za više informaijca poslati email na office@tickets.rs\nKoncert Tindersticks najavljen za 8. maj u Kombank dvorani u Beogradu odložen je zbog situacije sa Korona virusom.\nŽao nam je što ranije nismo mogli da saopštimo da je došlo do odlaganja, jer smo se nadali da ćemo u međuvremenu saznati mogući datum novog održavanja koncerta.\nMolimo fanove Tindersticks za još malo strpljenja, nadamo se da ćemo uskoro moći da objavimo definitivnu informaciju o beogradskom koncertu Tindersticks.\nNakon deset studijskih albuma i osam sa muzikom za filmove priznate rediteljke Kler (Claire) Denis, britanski Tindersticks nastavljaju da pomeraju granice istražujući teksture i emocije u svojoj muzici: 15. novembra nas očekuje izlazak njihovog 11. studijskog albuma "No Treasure But Hope".\nBend je danas beogradski koncert najavio sa nekoliko drugih datuma evropske turneje, a sa novog albuma objavio je najavni singl "The Amputees":\nTindersticks su nastali u Londonu 1992. godine, a trojici osnivača Stjuartu Ej Stejplsu (Stuart A. Ataples), Dejvidu Bolteru (David Boulter) i Nilu Frejzeru (Neil Fraser) pridružili su se i osvežili bend u poznim dvehiljaditim godinama Den Mekina (Dan McKinna) i Erl (Earl) Harvin Džunior (Jr).\nBend redovno nastupa u koncertnim dvoranama Evrope, često sarađuje sa gostujućim muzičarima i pevačima, i snima sa umetnicima kakvi su Lhasa de Sela, Mary Margaret O’Hara, Isabella Rossellini ili Robert Pattinson. Njihova muzika se koristi u raznim umetničkim instalacijama, modnim revijama, brojnim filmovima i tv produkcijama.\nNa svom muzičkom putovanju Tindersticks su se ustoličili kao majstori suzdržanosti i pesničke osećajnosti, kao bend koji sada samouvereno stvara najbolje pesme svoje karijere.\n"Oduvek sam voleo mračnije komedije i ogoljenije vrste filmova u kojima pronađeš nešto zabavno u stvarima koje zapravo nisu zabavne. Mislim da se o tome radi u Tindersticks muzici. Mnogi su nam ljudi rekli da smo mi neka vrsta benda jada, ali mislim da je nama zabavno da stvaramo taj jad", rekao je jednom Boulter.\nUlaznice za beogradski koncert Tindersticks-a su 2.200, 2.600, 3.00 i 3.500 dinara preko prodajnih mesta i mreže Tickets.


EU zatečena: Putin nudi novu rutu gasovoda kroz zemlje koje su odane Rusiji | DNEVNE\nEU zatečena: Putin nudi novu rutu gasovoda kroz zemlje koje su odane Rusiji\nVladimir Putin, predsednik Rusije, pokušava da nađe novu rutu do Evrope za gasovod koji bi zamenio propali Južni tok, sa Srbijom kao jednom od tranzitnih država.\nTokom posete Mađarskoj Putin je ponudio premijeru Viktoru Orbanu opciju da novi tok gasa ide od Turske, preko Grčke, Makedonije i Srbije do Mađarske, a možda i Austrije.\nTime bi ruski “Gasprom” dobio priliku da kazni Bugarsku, koja je pod pritiskom EU i SAD stavila tačku na Južni tok iako su zavarene prve cevi u Srbiji. Sada su u igru ušle države koje nisu u toj meri odane Briselu i Vašingtonu.\nZato je za početnu stanicu Turskog toka izabrana država čiji je predsednik Redžep Tajip Erdogan u poslednje vreme često dolazio u sukob s evropskom i američkom administracijom, a potom i Grčka, koja je pre nepunih mesec dana izborom neomarksističke Sirize gurnula prst u oko Briselu i ponovo poljuljala stabilnost evrozone.\nUz pomoć Srbije, ali i Makedonije, čija je vlast mnogo bliža Beogradu nego Sofiji, ruski gas bi mogao da ima nesmetani put do Mađarske. Tu je na vlasti Orban, koji je nedavno jasno istakao da su prioritetne veze sa Rusijom i Nemačkom, a ne i sa SAD.\nPoslednja stanica zasad bi bila Austrija, čiji je šef diplomatije Sebastijan Kurc posle najnovijeg sporazuma o miru u Ukrajini tvrdio da ne treba pretiti Rusiji i zalagao se da SAD ne budu za pregovaračkim stolom. Konačni cilj Turskog toka, koji Putin nije pomenuo u Budimpešti a nameće se kao logična opcija, jeste Nemačka, čija se kancelarka Angela Merkel protivi naoružavanju ukrajinske vojske koja se bori protiv proruskih separatista u Donbasu.\nPeter Kreko, direktor Instituta za politički kapital iz Budimpešte, kaže da je Putinova ponuda Turskog toka Mađarskoj došla kao grom iz vedra neba.\n– Putinov predlog je delom realan, ali je teško predvideti koliko je ostvariv. On je došao kao iznenađenje i za Mađarsku i za Evropsku komisiju. Došao je niotkuda, mislim da ni EU nije imala nikakve informacije o ovome – navodi Kreko.\nOn je prethodno za američke medije izjavio da je prilično umereni doček koji su Putinu priredile mađarske vlasti trebalo da ruskim političarima pokaže da Mađarska nije Srbija. Na pitanje da pojasni tu tvrdnju, Kreko navodi da je mislio na stav javnosti prema Rusiji koji se razlikuje u Mađarskoj i Srbiji.\nUpravo ta antiruska atmosfera koja se videla tokom demonstracija protiv Putina u Budimpešti mogla bi da bude adut SAD čiji je cilj da svoj gas iz škriljaca prodaju Evropi i dopreme ga do Mađarske, a potom i Srbiji. Upravo je proizvodnja gasa iz škriljaca učinila SAD najvećim proizvođačem tog energenta. Gas iz škriljaca je jeftiniji, ali bi se kao glavni razlog za potražnju američkog gasa u Evropi, mogao tražiti u ukrajinskoj krizi.\nU igri je i Azerbejdžan, koji Evropi nudi svoj gas iz Kaspijskog mora.\nAnkara spremna na saradnju\nTurski ambasador u Rusiji, Umit Jardim, izjavio je da je Ankara spremna da razgovara sa Moskvom o izgradnji „Turskog toka“. „Uzećemo u obzir svaki predlog koji može da donese korist za obe strane.\nTakođe, treba voditi računa o interesima čitavog regiona i svih država koje bi učestvovale u projektu“, rekao je Jardim. Rusija i Turska već sarađuju na velikom projektu vrednom 20 milijardi dolara. U pitanju je izgradnja nuklearne elektrane „Akuju“.


POSUĐENI KOMENTAR - Zavisni od oružja: U nekim dijelovima Srbije normalno je da svaka kuća ima pištolj | Faktor.ba\nPOSUĐENI KOMENTAR - Zavisni od oružja: U nekim dijelovima Srbije normalno je da svaka kuća ima pištolj\nObjavljeno: 15.07.17 u 18:56 Autor: Saša Đorđević\nPrema zvaničnim podacima Ministarstva unutrašnjih poslova (MUP) u Srbiji, postoji skoro milion komada legalnog oružja. Nezvanična procjena MUP-a je da postoji i između 200 i 900 hiljada komada nelegalnog oružja.\nSistem teritorijalne odbrane, oružani sukobi u bivšoj Jugoslaviji i kult oružja praktično su naoružali naše građane, zbog čega se Srbija u svjetskim medijima često pojavljuje u negativnom kontekstu. Prošle godine je britanski Telegraf objavio podatak da su građani Srbije po broju oružja koje posjeduju odmah iza Amerikanaca. Nedavno je objavljen članak da smo najnaoružaniji narod među Slovenima.\nProcjene su da se u Srbiji nalazi preko tri miliona komada oružja, dok drugi izvori ističu nešto manji broj – između 1,6 i 2,6 miliona komada legalnog i ilegalnog oružja. Prema zvaničnim podacima Ministarstva unutrašnjih poslova (MUP) u Srbiji, postoji skoro milion komada legalnog oružja. Nezvanična procjena MUP-a je da postoji i između 200 i 900 hiljada komada nelegalnog oružja.\nČiju god procjenu da uzmemo kao najrelevantniju, očigledno je da naši građani posjeduju previše oružja. Zato ne čudi što je u posljednjih 15 godina sprovedeno 7 akcija legalizacije oružja, koje podrazumijevaju da građani odu do najbliže policijske stanice i predaju oružje bez obaveze dokazivanja porijekla oružja ili bez odgovornosti ako su ga nabavili na nezakonit način. Do sada je na taj način prikupljeno preko 200 hiljada komada ilegalnog oružja, što nije dovoljan broj imajući u vidu procjene o ogromnom broju ilegalnog oružja, a i sigurnosnu situaciju u zemlji i regionu.\nGrađani Srbije su sve manje raspoloženi da predaju oružje policiji, bez obzira na činjenicu da neće snositi nikakve posljedice. Opadajući trend legalizacije oružja je naročito bio uočljiv prošle godine kada je predato svega 1.410 komada oružja. Za slab učinak akcije krivi su nedovoljno podsticajna kampanja, loš tajming i nepovjerenje građana u institucije.\nU kampanji legalizacije oružja objašnjene su samo procedure i nisu učestvovali svi akteri zainteresovani za ovu temu, a i tokom ljeta građani ne žele da razmišljaju o obavezama prema državi, već su posvećeni nekim drugim stvarima, naprimjer godišnjim odmorima. Vremenski početak kampanje je očigledno važan, jer je 2015. godine kampanja počela 4. marta i skupljeno je 5 puta više oružja nego 2016. kada je kampanja počela 1. jula.\nPostoji realna bojazan da će se prošlogodišnji scenarij ponoviti i ove godine. Kampanja opet nije posebno podsticajna i ponavljaju se iste greške. Ministarstvo unutrašnjih poslova je 2. juna 2017. u saopćenju dugom dva pasusa objavilo da je počela legalizacija oružja i objasnilo proceduru, ali nije bilo nikakvog sadržaja koji bi motivisao građane da predaju oružje. Nakon objavljivanja šturog saopćenja u medijima, nastupila je tišina koja je trajala više od mjesec, odnosno do trenutka objavljivanja teksta u Večernjim novostima.\nIstraživanja pokazuju da građani oružje posjeduju jer im ono pruža osjećaj sigurnosti. Tome treba dodati i podatak da se približno tri četvrtine građana Srbije osjeća potpuno ili uglavnom sigurno, i to prije svega u svojoj kući, pri čemu većina građana ne smatra da su državni organi doprinijeli njihovom osjećaju sigurnosti. Zbog toga i ne treba da čudi slab odziv građana na poziv MUP-a da predaju oružje.\nRezultat je još slabiji kada se neinovativna strategija komunikacije poveže sa kultom oružja. Dovoljno je pogledati portrete Obrenovića i Karađorđevića sa sabljom i kuburom, pa uvidjeti koliko je ovaj kult jak u Srbiji. Sada je u pojedinim dijelovima Srbije sasvim normalno da svaka kuća posjeduje pištolj. Nedostatak sigurnosne kulture i odsustvo svijesti o opasnosti koje oružje nosi sa sobom doprinose da se građani sve rijeđe odlučuju da predaju oružje.\nPotrebno je preispitati dosadašnje sprovođenje politike kontrole lakog naoružanja. Prvi pokušaj da se uvede red u ovoj oblasti učinjen je 2010. kada je vlada usvojila Strategiju kontrole streljačkog i lakog oružja čije je važenje isteklo 2015. Akcioni plan za sprovođenje Strategije je usvojen sa zakašnjenjem od tri godine, što je dovelo do toga da su u dužem vremenskom periodu ciljevi i aktivnosti zacrtani u Strategiji bili samo mrtvo slovo na papiru. Nakon usvajanja akcionog plana nije izvršena nijedna njegova dopuna ili revizija, iako se kasnilo sa sprovođenjem mjera. Za realizaciju aktivnosti iz ovog akcionog plana nisu izdvojena posebna sredstva u budžetu, već su nadležna ministarstva koristila sredstva iz svojih redovnih, zbog štednje smanjenih budžeta.\nDrugi pokušaj koji je unio značajne pozitivne promjene u kontroli lakog naoružanja je usvajanje Zakona o oružju i municiji 2015. godine. Zakonom su pooštreni kriteriji za dobijanje dozvole za držanje i nošenje oružja i predviđena je provjera zdravstvene sposobnosti osobe koja je podnijela zahtjev za dozvolu držanja i nošenja oružja. Ipak, prostor za unapređenje pravnog okvira i dalje postoji. Rok za obnovu ljekarskog uvjerenja o zdravstvenoj sposobnosti za držanje i nošenje oružja je 5 godina. To je isuviše dug period u kome može doći do velikih promjena u zdravstvenom stanju vlasnika oružja. Dodatni problem su ograničenja koja dolaze sa godinama. Naprimjer, u Španiji se ovakvo ljekarsko uvjerenje obnavlja na svake tri godine za osobe preko 60 godina starosti. Pored toga, svi koji žele da poseduju oružje moraju da polože testove kojima dokazuju da imaju teorijsko i praktično znanje o sigurnoj upotrebi oružja.\nZa sada ne postoji dovoljno informacija o tome kako policija i zdravstvo sarađuju povodom izdavanja ljekarskog uvjerenja o zdravstvenoj sposobnosti za držanje i nošenje oružja. O značaju i izazovima u saradnji policije i ljekara govori nam i praksa u Velikoj Britaniji. Tamo su ljekari tražili nadoknadu zbog zahtjeva policije da se medicinski izveštaj dostavi u roku od 21 dana. Često se dešavalo i da policija traži izveštaj od ljekara bez potrebne specijalizacije. (Izrada kvalitetnog izvještaja, po mišljenju britanskih ljekara, zahtijeva 6 pregleda koji oduzimaju čitav radni dan ljekara. Ovo je bio razlog kašnjenja u izdavanju dozvola za nošenje oružja u Britaniji.)\nDakle, za smanjenje broja ilegalnog oružja u Srbiji i jačanje sigurnosne kulture potrebno je preispitati efekte legalizacije oružja i primjene politike kontrole lakog naoružanja.\nTagovi: oružje Balkan Srbija ilegalno oružje


RTCG - Radio Televizija Crne Gore - Nacionalni javni servis :: Politika :: "Izvještaj EK vjerodostojno svjedočanstvo nazadovanja"\n20. 10. 2021. 15:07 >> 15:09 0\nIzvještaj Evropske komisije (EK) o napretku Crne Gore u procesu pristupanja Evropskoj uniji (EU) vjerodostojno je svjedočanstvo o nazadovanju države pod upravom aktuelne vlasti, ocijenili su iz Građanske inicijative (GI) 21. maj.\nTim izvještajem je, kako su naveli, najnesposobnija i najlošija državna vlast od uvođenja višestranačja i od Brisela zvanično potvrđena kao vlada koja je udaljila Crnu Goru od EU.\n“Krivokapićeva izvršna vlast, iza koje stoje najnekvalifikovanije i najneodgovornije političke stranke, uspjela je da za svega godinu produbi i nadmaši zastoj koji je postojao još za vrijeme prethodne vlasti”, navodi se u saopštenju koje potpisuju Miodrag Živković, Ljubomir Filipović i Rade Bojovići.\nOni smatraju da je Vlada totalno degradirala i rasturila pregovaračke kapacitete i da ništa nije uradila ni na planu vladavine prava, medijskih sloboda, političkog dijaloga, administrativnog napretka i ekonomske stabilnosti.\n“Istovremeno je Crnu Goru dovela u poziciju da je gora i od susjedne Srbije, u kojoj je Vučićev režim odavno stavio omču na evropsku integraciju srpskog društva”, kazali su iz GI 21. maj.\nPo njihovim riječima, i ovog puta se pokazalo da između deklarativnog zaklinjanja u evropski put Crne Gore i realne politike aktuelne vlasti stoji nepremostiv jaz.\n“Zato je potreba što skorijeg pada ove vlade i raspisivanja prijevremenih izbora pitanje od najkrupnijeg državnog značaja za perspektivu i revitalizaciju Crne Gore”, zaključuje se u saopštenju.\n"Opozicija nije trebalo da se oslanja na DF"\n14. 12. 2021. 6


Nezvanično: Prvi susret Trampa i Putina biće u Sloveniji? – Balkanekspresrb.rs\nNOVOIZABRANI predsednik SAD Donald Tramp i ruski predsednik Vladimir Putin mogli bi da se prvi put sastanu u Sloveniji, rodnoj zemlji nove američke prve dame, rekao je poslanik u ruskoj Dumi Vjačeslav Nikonov, na ruskoj televiziji Rosija 1\n“Susret Putina s Trampom mogla bi da ugosti Slovenija, no to je moje lično mišljenje”, rekao je ruski poslanik i predsednik Odbora za obrazovanje i nauku u ruskoj Dumi.\nNikonov, koga mediji nazivaju uglednim članom Dume u koju je prvi put biran 1993., je rekao da misli da bi porodične veze mogle da presude u izboru zemlje koja će ugostiti taj susret.\nMelanija Tramp rođena je u Sloveniji, a njen se deda borio kao sovjetski partizan protiv fašista u Belorusiji, rekao je Nikonov.\nU Sloveniji je zadnjih meseci objavljeno mnogo priča o istoriji porodice Knavs, kako se Trampova supruga prezivala pre nego što se udala za njujorškog milijardera, ali podatak o navodnoj bjeloruskoj epizodi njenog deda nije se nigde spominjala.\nNikonov, unuk nekadašnjeg sovjetskog šefa diplomatije Vjačeslava Molotova, bio je u ruskoj delegaciji koja je pratila Putina u neslužbenoj poseti Sloveniji u julu ove godine.\nSlovenija je ugostila i prvi susret bivšeg američkog predsednika Džordža V. Buša na početku njegovog prvog mandata i ruskog predsednika Putina na Brdu kod Kranja, u situaciji kad odnosi Zapada i Rusije nisu bili zategnuti kao sada.♦\nTagsPutin Tramp Vjačeslav Nikonov


Vrhovni kasacioni sud: Naplata troškova obrade kredita nije dozvoljena - Jutarnji GLASnik\nProvizije koje banke naplaćuju za obradu kredita „pale“ su na Vrhovnom kasacionom sudu. Kako je u petak saopštilo Udruženje za zaštitu potrošača i bankarskih klijenata „Efektiva“, najnovijim rešenjem, donetim povodom zahteva jedne banke za revizijom, ovaj sud potvrdio je svoj stav od 22. maja ove godine da naplata troškova obrade kredita nije dozvoljena.\nOvim Rešenjem banke su konačno izgubile višegodišnju bitku u dokazivanju osnovanosti naplate troškova obrade kredita, jer je Vrhovni sud potvrdio svoj stav da banka ovaj trošak može da naplati samo ako je on realan i samo ako je korisnik o njemu prethodno jasno i nedvosmisleno informisan, tako da ni na koji način ne bude doveden u zabludu o kojim troškovima je reč – navodi se u saopštenju „Efektive“.\nTo znači da su banke morale da u ponudi pre zaključenja ugovora o kreditu, na taksativan način navedu šta čini troškove obrade kredita, a ne samo da to naplate u procentualnom iznosu. Kako objašnjava predsednik udruženja „Efektiva“, Dejan Gavrilović, nije dovoljno da banke u ponudi samo navedu da naplaćuju na primer jedan odsto od iznosa kredita.\n„Klijent mora da zna šta plaća kroz taj jedan procenat, o kojim troškovima obrade je konkretno reč“ – kaže Gavrilović. „To bi značilo da se taksativno navedu svi troškovi u okviru te naknade. Na primer 200 dinara trošak papira, 300 dinara trošak tonera za štampu, 200 dinara trošak utrošene električne energije. Smatram da sve ovo ide ka tome da će banke ukinuti trošak obrade kredita. Jer, iako su imale priliku i u dosadašnjim sudskim sporovima, nisu mogle da dokažu postojanje tog troška. Tako da, teško da će i sada da dokažu trošak jer upravo ni do sada nisu mogle da pokažu njegovo postojanje, teško da će sad da pišu 200 dinara papir, toner…\nU „Efektivi“ ističu da su banke naplaćujući ovu naknadu „zapravo korisnike dovodile u neravnopravan položaj, naplaćujući veće troškove od korisnika koji podigne veći kredit, što je u svom stavu potvrdila i NBS“, konstatuje se u saopštenju.\n„Upravo je ta činjenica bila i početna osnova za sumnju da banke procentualnim ugovaranjem te odredbe, fiktivno naplaćuju nepostojeći trošak“ – napominju u „Efektivi“.\n„Banke u Srbiji su u poslednjih petnaestak godina, po osnovu troškova obrade kredita, od svojih korisnika u Srbiji naplatile nekoliko desetina miliona evra, koje građani sada u parnicama mogu da potražuju nazad, sa zateznom kamatom“ – ukazuju u „Efektivi“, napominjući da zastarelosti za ove sporove nema, jer je po stavu Vrhovnog kasacionog suda, ova odredba ništava, a ništavost ugovorne odredbe ne zastareva.\nTagged BANKE, EFEKTIVA, VRHOVNI KASACIONI SUD


Efikasan start Srbije na Volvo kupu, u subotu duel sa Mađarima ! - Vaterpolo vesti\nPočetna » Nacionalna selekcija » Efikasan start Srbije na Volvo kupu, u subotu duel sa Mađarima !\nEfikasan start Srbije na Volvo kupu, u subotu duel sa Mađarima !\nReprezentacija Srbije pobedila je u 1. kolu Volvo kupa u petak u Solnoku selekciju SAD sa 20:11, i u subotu je očekuje duel sa domaćom selekcijom Mađarske. Nastup na turniru Srbija završava u nedelju duelom sa Nemačkom. Na bazenu Vaterpolo arena u Solnoku Srbija je bila ubedljiva protiv podmlađenog sastava SAD koji vodi Dejan Udovičić i od starta meča stigla do prednosti od 4:0, kontrolisala igru, imala dobru realizaciju igrača više i trijumfovala. Među mnogo raspoloženih strelaca izdvojili su se Filip Filipović sa 4, i Duško Pijetlović i Strahinja Rašović sa tri gola. Selektor Dejan Savić, bio je zadovoljan nastupom ekipe, i suđenjem, a najavio je da će u preostala dva susreta ukazati šansu i ostalim igračima pošto je put Solnoka krenulo 18 igrača.\n„Odlično sudjenje, baš za promociju igre. Sa druge strane nezadovoljan sam jer smo primili veliki broj golova iz igre. I protiv Mađara ćemo igrati u kombinovanom sastavu jer nam rezultat nije primaran“, kazao je strateg Srbije.\nSelekcija SAD prolazi kroz promene i smenu generacija kojom rukovodi nekadašnji selektor Srbije Udovičić. U takvom sastavu Amerikanci nisu mogli da ugroze pobedu Srbije koja je u dva navrata serijom od 4:0 i 5:0 otklonila pitanje pobednika.\nUz dobru realizaciju igrača više (6 golova iz 7 prilika) srpski asovi pretili su sa svih pozicija, a čak 10 igrača upisalo se u strelca. Na golu meč je počeo Gojko Pijetlović, a u drugom poluvremenu šansu je dobio Stefan Živojinović.\nSudar aktuaelnih evrospkih i svetskih šampiona Srbije i Mađarske na programu je u subotu od 16.00 časova. U drugom duelu 1. kola kasnije u petak sastali su se Mađarska i Nemačka, a domaćini su došli do pobede 12:9. Nemci su bolje počeli duel imali viđstvo na poluvremenu od 7:5, ali odličan ritam iz prvog dela izabranici Nebojše Novoselca nisu uspeli da prenesu u nastavak.\nMađarska je pojačala odbranu i serijom od 4:0 u trećoj četvrtini uspela da preokrene meč i stigne do pobede. O osvajaču Volvo kupa Mašarska će u subotu odlučivati u duelu sa Srbijom\nVolvo kup, rezultat meča 1. kola:\nSrbija – SAD 20:11 (5:2, 4:2, 6:3, 5:4)\nGradski bazen. Sudije: Stavropulos (Grčka) i Fogel (Madjarska). Igrač više: Srbija 7 (6) , SAD 8 (4)\nSRBIJA: G.Pijetlović, S.Rašović 3, Gocić 1. Marković 1, Aleksić, D.Pijetlović 3, Ubović 2, Dedović 1, Rađen 1, Filipović 4, Prlainović 2, Mitrović 2, Živojinović. Selektor: Savić.\nSAD: Mekkvin, Kliri, Obert 1, Kimbel, Matuls 1, Dunstejn, Samjuels, Bonani 3, Boven 3, Mek Konel, Rozental 1, Man 1, Holand. Selektor: Udovičić\nMađarska – Nemačka 12:9


Evropski parlament - 1\n23. 11. 2020 22:06\nBRISEL - Poslanici Evropskog parlamenta odobrili su danas pomoć Hrvatskoj iz Evropskog fonda solidarnosti od 683,7 miliona evra za saniranje posljedica razornog zemljotresa koji je pogodio Zagreb 22. marta.\n01. 10. 2020 22:24\nBRISEL - Transrodna žena Petra de Suter položila je danas zakletvu na funkciju zamjenika premijera u novoj administraciji Belgije čime je postala najviše rangirani transrodni političar u Evropi.\n17. 04. 2020 20:49\nBRISEL - Evropski parlament je na vanrednom zasjedanju usvojio predložene mjere mobilizacije preko tri milijarde evra za pomoć EU zdravstvenim sistemima u borbi protiv COVID19.\n01. 04. 2020 18:47\nBRISEL - Evropski parlament ponudio je vlastima Brisela na raspolaganje svoju zgradu i svoja prevozna sredstva kako bi im pomogao u borbi protiv COVID-19.\n23. 03. 2020 15:55\nBRISEL - Jedan službenik Evropskog parlamenta od oko 40 godina prva je žrtva virusa korona u okviru evropskih institucija u Briselu, saznaje se iz više izvora.\n29. 01. 2020 19:50\nBRISEL - Evropski parlament je sa 621 glasom "za", 49 "protiv" i 13 uzdržanih podržao Sporazum o izlasku Velike Britanije iz EU.\n29. 01. 2020 19:16\nBRISEL - Evropski parlament odobrio je izlazak Velike Britanije iz EU glasanjem o Sporazumu za Brexit koji su Brisel i London postigli u oktobru.\n20. 01. 2020 14:49\nBRISEL - Odbori Evropskog parlamenta na sastancima u Briselu danas usvajaju zaključke i nacrt mišljenja o Brexitu, a konačno glasanje Evropskog parlamenta o Sporazumu o povlačenju Velike Britanije iz EU planirano je za plenarnu sjednicu 29. januara.\nPudždemon prvi put na sjednici EP kao poslanik tog tijela\n13. 01. 2020 15:23\nSTRAZBUR - Bivši katalonski lider Karles Pudždemon danas će prvi put prisustvovati sjednici Evropskog parlamenta kao poslanik tog tijela, uprkos tome što se suočava s nalogom za hapšenje u Španiji.


Koliko ZARAĐUJU vozači u Nemačkoj i gde su najveće plate? - Pluton Logistics\n26/02/2020 26/02/2020 Milica Milosavljevic\tplate vozača kamiona, plate vozača u Nemačkoj, posao vozača u Nemačkoj, posao vozači Nemačka\nUprkos činjenici da su profesionalni vozači „deficitarna roba“, njihove plate i dalje nisu na željenom nivou, pokazuje poslednji izveštaj nemačkog BirdieMatch-a.\nManjak vozača prisutan je ne samo u Nemačkoj, već i u gotovo celoj Evropi, naročito u državama na zapadu. Jedna od karti na koju prevoznici najčešće igraju, ne bi li privukli i zadržali vozače u svojim redovima, svakako je povećanje plata. S druge strane, u toj praksi postoje i objektivna ograničenja, jer je „mogućnost povećanja plaća vozača ograničena kolektivnom gornjom granicom na nivou cele industrije“.\nUz povećanje plate, prevoznici pokušavaju da privuku vozače – naročito mlade, na različite načine: pružanjem dodatnih obuka, dodatnim slobodnim danima, novčanim bonusima… U igri su čak i rešenja koja pojedini predstavnici logističke industrije smatraju ekstremnim, poput obuke izbeglica, kroz program koji Vlada sprovodi u saradnji sa Crvenim krstom.\n← Priština razmatra UKIDANJE TAKSI na robu iz Srbije\nNelt i Gefco započeli saradnju – Pokrenuta železnička ruta iz pravca Bara →\nPLATE VOZAČA: Povećan minimalac u Francuskoj\n09/03/2020 09/03/2020 Milica Milosavljevic


Dva važna elekticna projekta su završena u regionu Prištine 04-06-2018\nOko 10.000 potrošaca iz Mazgita kod Obilica i Matican 1 u Prištini imali su koristi od primene projekta KEDS-a, koji imaju za cilj poboljšanje snabdevanja sa elektricnom energijom za ove lokacije.\nU selu Mazgit kod Obilica, KEDS je položio kabal od 35 kV, koji je 2,016 metara dug. Ovaj kabal zamenjuje stari kabal koji je bio oštecen. Važnost ove investicije jer preko ovog kabla se doticu 6,000 potrošaca koji se snabdevaju iz podstanice 5/10 kV Mazgiti. Potrošaci koji se snabdevaju iz ove linije sada imaju stabilniju elektricnu energiju.\nI u naselju Matican 1 KEDS je položio kabal 10 kV u dužini 1,510 metara koji je omogucio realizaciju prstena izmedu dva izlaza u Prištini. Od ovog novog kabla korist ce imati 3,500 potrošaca, koji sada maju bolje snabdevanje sa elektricnom energijom.\nGlasnogovornik KEDS-a, Viktor Buzhala je rekao da ova dva proejkta u ovim lokacijama imaju veliku važnost za potrošace. On je rekao da je KEDS posvecen da odgovori zahtevima potrošaca i poboljša energetsku infrastrukturu.\n“Slicne investicije, od koji direktno imaju koristi hiljade potrošaca su prioritet KEDS-a. Ova dva projekta imaju veliku važnost za potrošace, tako i za sam KEDS, narocito kada se uzmu u obzir osobine koje i karakterišu. Mazgit je jedna od glavnih distributivnih cvorova za elektricnu energiju, pošto se iz te podstanice snabdeva jedan znatan deo stanovništva, dok je Matican naselje sa najbržim proširenjem na Kosovu. Ovo su jasni pokazatelji da KEDS, trendu i razvoju stanovništva odgovara sa razvojem energetske infrastrukture u istovremeno”, rekao je Viktor Buzhala.\nOva dva projekta su realizovana od strane ekipa KEDS-a u Obilcu i Prištini .\nKEDS nastavlja da investira i renovira energetsku mrežu prema Razvojnom Planu Distributivne Mreže na celoj teritoriji Kosova.\nGrad Decan sada ima alternativ...\nNeophodni radovi nakon ponoci ...\nKvar se desio u imovini Termok...\nOštecen vatrenim oružjem dalek...


Presuda o "nestalim penzijama" i komentar predsednika države\nVi ste ovde: Početak Veterani Vesti Presuda o "nestalim penzijama" i komentar predsednika države\nObjavljeno nedelja, 06 januar 2019 20:40\nKrajem 2018. godine sud u Bačkoj Palanci doneo je prvostepenu presudu kojom je naložio Fondu PIO da jednom penzioneru isplati 478.556 dinara kao razliku između pripadajućeg i umanjenog iznosa mesečne penzije za period od 9.12.2015. pa do 31.12.2017.\nKako se navodi u ovoj presudi, "po stanovištu suda tuženi je bio dužan da svim korisnicima pa i tužitelju kojima je umanjio penziju, prethodno po službenoj dužnosti donese rešenje o umanjenju penzije sa poukom o pravnom leku". Reč je o jednom od korisnika kojem penzije nisu isplaćene u punom iznosu u vreme važenja "Zakona o privremenom uređivanju načina isplate penzija".\nKao što je Transparentnost Srbija upozorila u vreme donošenja ovog zakona, tim posebnim zakonom, donetim bez javne rasprave, penzije nisu umanjene na pravno valjan način, već je propisano da se deo tih primanja neće isplaćivati.\nNa taj način su Vlada kao predlagač i Narodna skupština koja je usvojila ovaj zakon, privremeno obezbedili fiskalnu stabilnost, ali su istovremeno stvorili osnov za fiskalnu destabilizaciju u budućnosti, kada penzioneri kojima ove naknade nisu na pravnovaljani način umanjene, budu ostvarili svoja potraživanja.\nSud u Bačkoj Palanci je stao na takvo stanovište. Rešenje kojim se utvrđuje iznos penzije nije izmenjeno, penzioneru takvo izmenjeno rešenje nije dostavljeno, pa mu nije bila pružena mogućnost da se na takvo rešenje žali.\nU novogodišnjem intervjuu za portal Espreso, predsednik Srbije, Aleksandar Vučić, u vezi sa ovom presudom je izjavio: "...čekam da se nešto dogodi. Čekam da se nešto završi. Onda ćete da se iznenadite ko, kako i zašto je doneo takvu presudu." Ova izjava ne predstavlja "komentarisanje sudskih odluka", koje je kodeksima usvojenim u okviru procesu EU integracija zabranjeno predstavnicima izvršne i zakonodavne vlasti. Naime, predsednik nije ni komentarisao odluku suda, već je insinuirao da je odluku doneo neko drugi, a ne postupajući sudija i da presuda nije doneta iz razloga i na osnovu propisa koji su u njoj saopšteni, već iz nekog drugog motiva.\nJedino relevantno "čekanje da se nešto dogodi", u vezi sa ovom presudom, moglo bi da bude jedino čekanje da se protiv istog tog sudije ili nekog po čijem nalogu je postupao povede krivični postupak zbog krivičnog dela "kršenje zakona od strane sudije", zato što je zloupotrebio svoj položaj da bi naneo štetu PIO fondu ili doneo korist penzionerima. Sve i da postoje takve sumnje, dokazi ili istraga, to opet ne bi bila stvar o kojoj bi bilo ko van nadležnog javnog tužilaštva i istražnih organa imao pravo da zna dok se ne podigne optužnica. U međuvremenu, izjava se s pravom može shvatiti kao svojevrstan pritisak na novosadski Apelacioni sud koji treba da odluči po žalbi PIO na presudu Osnovnog suda u Bačkoj Palanci i na druge sudije koje rešavaju u sličnim predmetima, ali Visoki savet sudstva tim povodom još uvek nije reagovao.


Most Borča - Zemun dobija temelje - Dan u Beogradu\nNaslovna » BG svaštara » Drugi pišu » Most Borča – Zemun dobija temelje\nNeko drugi 11. novembar 2011. Drugi pišu 1 komentar\nJedini most u Beogradu koji je povezivao obale Dunava, „Pančevac“, konačno će dobiti „konkurenciju“. Most Zemun – Borča, „Kineski“, ili „Most prijateljstva“, sve to su nazivi novog objekta koji će da približi Novosadski i Zrenjaninski put, rastereti saobraćaj u gradskoj zoni i vozačima skratiti trase.\nU Direkciji za gradsko građevinsko zemljište i izgradnju Beograda kažu da je na gradilištu trenutno angažovano oko stotinu radnika, od čega najveći broj čine Kinezi. Podigli su kamp i počeli izgradnju pomoćnog čeličnog mosta.\nTrenutno, majstori podižu pomoćni most sa borčanske strane gde pobijaju čelične cevi na koje se postavlja metalna konstrukcija širine sedam metara, kaže Nenad Bajić, iz Direkcije. Do sada su čelične cevi pobijene do same obale u dužini od 250 metara. U toku je postavljanje gornje konstrukcije pomoćnog mosta, sa koje će se izvoditi radovi na glavnoj konstrukciji. Tokom izgradnje obezbeđena je nesmetana rečna plovidba u promenljivom plovidbenom otvoru širine između 66 i 45 metara, a po završetku izgradnje plovni put biće širok 150 metara.\nU Direkciji za gradsko građevinsko zemljište dodaju da saobraćajnoj mreži Beograda nedostaju odgovarajuće alternativne veze, kao i mostovi. Novi most trebalo bi da omogući bolje odvijanje tranzitnog, ali i gradskog saobraćaja na širem području grada i tako rastereti centar. Izgradnja ove saobraćajnice, takođe, stvoriće uslove za razvoj ovog dela grada na levoj obali Dunava.\nGeneralnim planom Beograda predviđen je most preko Dunava na poziciji Zemun – Borča u okviru saobraćajnice Severna tangenta, koja pripada kategoriji gradskih magistralnih saobraćajnica, objašnjava Nenad Bajić. Njenom izgradnjom stvara se mogućnost da se na ulazu u grad iz pravca Novog Sada i Šida saobraćaj usmerava ka Zrenjaninskom i Pančevačkom putu i dalje ka severu, a omogućava se povezanost naselja na levoj obali Dunava sa opštinama Zemun i Novi Beograd.\nTrasa ovog saobraćajnog koridora počinje saobraćajnicom T6 od Novosadskog puta preko Ulice cara Dušana. Severna tangenta prelazi reku Dunav i pravcem sever-severoistok dolazi do Zrenjaninskog puta, odakle trasa nastavlja pravcem ka severoistoku obilazeći naselje Ovča. U visini istočne granice naselja Ovča koridor se spušta na jug prema Pančevačkom putu, na koji se priključuje denivelisanom raskrsnicom i povezuje sa trasom Spoljne magistralne tangente koja prelazi most preko Dunava na šumadijsko područje grada. Do izgradnje sledećeg mosta na Dunavu, u sadašnjoj fazi radova, saobraćajnica će se u nivou spojiti sa Pančevačkim putem. (Večernje novosti)\nTagovibg svaštara drugi pišu most borča-zemun saobraćaj\nPrethodni Ciklus novog španskog video klipa\nSledeći Akvarel – veliki format


Studentska Praksa - Novosti - Praksa u kompaniji NCR\nCentar za razvoj karijere Univerziteta u Beogradu u saradnji sa kompanijom „NCR d.o.o. Beograd “ poziva studente Univerziteta u Beogradu da se prijave za otvorene pozicije za praksu u oblasti računarskih nauka, računarskog inženjerstva i tehnike, informacionih tehnologija, finansija i poslovne analitike.\nPraksa će se realizovati u letnjem periodu u trajanju od osam nedelja. Praktikanti će imati mentorsku podršku članova odgovarajućeg tehničkog tima u skladu sa opisom posla i pozicijom. Prednost pri izboru kandidata imaće studenti koji su pri kraju studija ili su ih nedavno završili.\nPrijavljivanje traje do 16.aprila 2018.\nTrenutno je otvoreno pet pozicija za ukupno jedanaest studenata, a u narednom periodu se očekuje još konkursa za naše studente i diplomce koji će biti objavljeni u bazi praksi na sajtu Centra za razvoj karijere.\nNetwork Center Hardware Operations Intern – Microsoft\nNetwork Center Hardware Operations Intern – Cisco VISE\nTechnical Consultant Support Team Intern\nPraksa se realizuje na osnovu ugovora o saradnji Univerziteta u Beogradu i kompanije NCR, koji je potpisan u martu prošle godine.\nKompanija NCR je lider u omni-kanal rešenjima, pretvarajući svakodnevne interakcije sa firmama u izuzetna iskustva. Sa svojim softver, hardver, i portfolio uslugama, NCR omogućava više od 550 miliona transakcija dnevno: preko trgovina, finansijskih usluga, putovanja, uslužnih delatnosti, telekoma i tehnologija, i malih biznisa. NCR rešenja omogućavaju svakodnevne transakcije koje olakšavaju život. Kompanija NCR, sa sedištem u Duluth, Georgia ima više od 30.000 zaposlenih na globalnom nivou, od kojih se preko 2.100 nalazi u Srbiji.


ITF M15 Cancun 6 Muškarci parovi rezultati, Tenis ITF Muškarci - parovi - Rezultati.com\nITF M15 Cancun 6 Muškarci parovi uživo, rezultati, ždrijebovi\nPOMOĆ: Nalazite se na ITF M15 Cancun 6 Muškarci parovi rezultati stranici u Tenis/ITF Muškarci - parovi sekciji. Rezultati.com nudi ITF M15 Cancun 6 Muškarci parovi uživo rezultate, konačne i parcijalne rezultate, ITF M15 Cancun 6 Muškarci parovi ždrijebove i ITF Muškarci - parovi poredak. Osim ITF M15 Cancun 6 Muškarci parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF M15 Cancun 6 Muškarci parovi servis rezultata je u stvarnom vremenu, osvježava se uživo.


RTCG - Radio Televizija Crne Gore - Nacionalni javni servis :: Fudbal :: Najgora godina u istoriji reprezentacije Njemačke\nNIKAD VIŠE PORAZA 17. 10. 2018. 11:23 >> 11:02 0\nNIKAD VIŠE PORAZA\nNajgora godina u istoriji reprezentacije Njemačke\nFudbalska reprezentacija Njemačke prvi put u istoriji izgubila je šest utakmica u kalendarskoj godini.\n"Panceri" su produbili krizu sinoćnjim porazom u UEFA Ligi nacija od Francuske (1:2) u Parizu.\nIzabranici selektora Joakima Leva u 2018. godini, osim od Francuza, gubili su i od Brazila, Austrije, Meksika, Južne Koreje i Holandije. Do kraja godine igraće u Ligi nacija s Holandijom i imati prijateljski meč s Rusijom, čime bi najgori rezultat ikada mogli dodatno da pogoršaju.\nPopularno zvani "elf" poslije četiri odigrana kola u grupi "1" Lige nacija "A" ima svega bod. Ukoliko ne pobijedi Holandiju, ali i pored toga i Holandija ne pobijedi Francusku, Njemačka će ispasti u niži rang novog UEFA-inog takmičenja.


SRPSKA VOJSKA I POLICIJA SE POVLAČI SA KOSMETA: Najtužniji dan slave kao oslobođenje\nAlbanci na Kosovu će danas od 11 časova, na glavnom trgu u Prištini obeležiti 20. godina od raspoređivanja NATO trupa, kao dogašaj kojim je “Kosovo oslobođeno od srpske vlasti”\nNa današnji dan pre 20 godina, međunarodne trupe ušle su na teritoriju Kosova i Metohije, pošto je, dva dana ranije na vojnom aerodromu u blizini Kumanova potpisan “Kumanovski sporazum”, kojim je okončana NATO agresija na tadašnju SR Jugoslaviju.\nOvaj dan, koji Albanci slave kao “oslobađanje Kosova od srpske vlasti” danas će na glavnom trgu u Prištini obeležiti održavanjem manifestacije pod nazivom „Za našu slobodu“, kojoj će prisustvovati i nekadašnji američki predsednik Bil Klinton.\nStalni savet NATO-a na sednici u Briselu odobrio je sporazum koji su u Kumanovu potpisali predstavnici jugoslovenske vojske i međunarodnih snaga bezbednosti.\nSavet je od komandanta NATO snaga za Evropu Veslija Klarka zatražio da “verifikuje početak povlačenja jugoslovenskih snaga sa Kosmeta”, što je ubrzo i učinjeno, a zatim je u Savetu bezbednosti UN doneta Rezolucija 1244.\nDo prekida vazdušne intervencije došlo je posle uspešno okončane diplomatske misije predsednika Finske Martija Ahtisarija i bivšeg premijera Rusije Viktora Černomirdina. Tadašnji predsednik SRJ Slobodan Milošević, početkom juna prihvatio je njihov plan za razmeštanje međunarodnih trupa na Kosovu, a potom su taj dogovor prihvatili poslanici Skupštine Srbije.\nNa Kosovo i Metohiju je prvi stigao ruski konvoj iz sastava mirovnih snaga UN, koji je ušao 12. juna u 1 i 30 časova u centar Prištine, a potom nastavio prema Kosovu Polju i aerodromu Slatina. Istog jutra, nešto posle pet časova, sa teritorije Makedonije na Kosmet su, u okviru mirovne misije UN, ušli prvi britanski vojnici.\nGranicu kod mesta Blace prvo su, u šest transportnih helikoptera, prešli britanski padobranci i pripadnici jedinice Gurka, a neposredno zatim, na teritoriju južne srpske pokrajine ušle su kolone britanskih i francuskih vojnih vozila.


MARDS - Reforma doktorskih studija u Crnoj Gori i Albaniji – paradigma dobrih praksi\nOsnovni cilj MARDS projekta je usklađivanje doktorskih studija u skladu sa Salzburškim principima i uspostavljanje održivog i modernog sistema doktorskih škola između dvije susjedne zemlje, koji će koristiti kao primjer „dobre prakse” u regionu Zapadnog Balkana.\nProjekat se finansira sa ukupno 868.120 EUR, a realizuje u konzorcijumu od 16 partnera: 5 iz zemalja EU, 5 iz Crne Gore i 6 iz Albanije. Partnere iz Crne Gore čine: Univerzitet Crne Gore, Univerzitet Donja Gorica, Ministarstvo prosvjete, Ministarstvo nauke, Privredna komora. Partneri iz Albanije su: Univerzitet u Skadru “Luigj Gurakuqi ”, Tehnički Univerzitet u Tirani, Univerzitet Vlore, Univerzitet Metropoliten u Tirani, Ministarstvo sporta i obrazovanja Albanije, Unija privrednih komora i industrije, dok su partneri iz EU: Univerzitet u Beču iz Austrije, Univerzitet u Zagrebu iz Hrvatske, Univerzitet u Mariboru iz Slovenije, Univerzitet iz Banske Bistrice, Slovačka, i Udruženje profesionalaca u doktorskom obrazovanju iz Austrije.\nProjekat će tokom trajanja preispitati postojeće nacionalne politike, odnosno standarde za doktorske studije u dvije države i njihovu kompatibilnost sa praksama EU, sa ciljem:\nda razvija i predloži novi model doktorskih studija u dvije zemlje, koje će biti prilagođen stečenim iskustvima tokom prethodnih decenija i sadašnjim i budućim potrebama ovih zemalja;\nda predloži održiv način finansiranja doktorskih studija u dvije zemlje na nacionalnom nivou;\nda osnuje dvije zajedničke doktorske škole „Prirodne nauke i tehnologije za održivi razvoj“ sa mjestima u Crnoj Gori (Podgorica) i „Ekonomija i turizam za održivi razvoj” sa lokacijom u Albaniji (Skadar) kao preporučene primjere prekograničnih doktoratskih programa;\nda uspostavi održive saradnje sa partnerima iz EU i uspostavi doktorske studije kako bi održali razvijene standarde.\nRezultati ovog projekta će biti novi program doktorskih studija koji će biti koncipiran i razvijen u skladu sa EU standardima, trendovima i najboljim evropskim praksama. Dodatno će se uspostaviti saradnja sa EU centrima u procesu doktorskog obrazovanja, što će podrazumijevati mobilnost studenata i predavača. Takođe, projektom je predviđena nabavka opreme za laboratorije, kao i ostala infrastruktura koja će omogućiti studentima i akademskom osoblju da dodatno unaprijede istraživački rad.


Ministarstvo vanjskih poslova BiH osuđuje terorističke akte u Libiji - informativa.ba\nVijesti Ministarstvo vanjskih poslova BiH osuđuje terorističke akte u Libiji\nMinistarstvo vanjskih poslova Bosne i Hercegovine osuđuje terorističke akte u libijskom gradu Zlitenu i naftnom terminalu Ras Lanuf koji su odnijeli na desetine nevinih ljudskih života.\nMinistarstvo vanjskih poslova Bosne i Hercegovine također osuđuje napade i na druga naftna postrojenja, koji ugrožavaju glavne izvore prihoda libijskom narodu. Navedeno se dešava u vrijeme kada se međunarodna zajednica i libijski narod maksimalno trude da formiraju jedinstvenu vladu u Libiji koja treba da uspostavi mir, stabilnost, ekonomski prosperitet i očuva suverenitet i teritorijalni integritet Države Libije.\nMinistarstvo vanjskih poslova Bosne i Hercegovine podržava napore međunarodne zajednice i libijskog naroda koji za cilj imaju povratak mira i sigurnosti u Libiju, u interesu libijskog naroda, te mira i stabilnosti u regionu i svijetu, saopćeno je iz Ministarstva vanjskih poslova BiH.\nOznake: #Ministar vanjskih poslova Bosne i Hercegovine #Libija #teroristi\nSaša Toperić: Postoji prijateljski i bratski odnosi između BiH i Libije Svijet\nMEĐU NJIMA TRUDNICE I DJECA Spašeno 526 migranata nadomak obale Libije Svijet\nUhapšene još tri osobe osumnjičene za teroristički napad u Londonu Svijet\nJOŠ JEDNO DJELO TERORISTIČKE ORGANIZACIJE Saznato ime napadača, još nekoliko ljudi uključeno u napadu! Svijet


6. sjednica Državnog odbora za investicije - Privredna štampa\nŠesta sjednica Državnog odbora za investicije na kojoj je razmatrana aplikacija koju BiH kandiduje u okviru Prvog poziva za sufinansiranje investicionih projekata iz sredstava WBIF-a održana je danas u Sarajevu.\nSjednica je po prvi put održana u proširenom sastavu koji uključuje predstavnike Delegacije EU u BiH, bilateralnih donatora i međunarodnih finansijskih institucija koje učestvuju u Investicijskom okviru za Zapadni Balkan (WBIF).\nTom prilikom su predstavnicima donatora prezentirani statusi izrada državnih strategija u sektorima transporta, energije i okoliša sa listama prioritetnih projekata i izvještaj o napretku vezan za implementaciju „soft mjera“ dogovorenih na samitu zemalja Zapadnog Balkana u Beču prošle godine, a koje bi trebale biti realizirane do samita koji u julu ove godine treba biti održan u Parizu.\nPredsjedavajući Zvizdić, ministar Šarović i zamjenik ministra Dalipagić su istaknuli da su projekti iz oblasti transportne infrastrukture, energije i zaštite okoliša dostigli visok stepen pripremljenosti i realizacije.\nPredsjedavajući Zvizdić je izrazio nadu da će BiH uspjeti realizirati sve obaveze do samita u Parizu i istaknuo važnost doprinosa svih članica Evropske unije, bilateralnih donatora i banaka koji učestvuju u realiziranju navedenih projekata.\n„Investicije su izuzetno važne, značajne i potrebne našoj zemlji. Realiziranje projekata koji povezuju regiju Zapadnog Balkana predstavlja najbolje i najdugoročnije ulaganje u mir i prosperitet regiona“, rekao je predsjedavajući Zvizdić.\nBalkanBiHinvesticijeVijece ministara BiHWBIF\nOdržan bilateralni sastanak Jusko – Brajović\nMinistar komunikacija i prometa Bosne i Hercegovine Ismir Jusko, na poziv komesarke Evropske komisije Violete Bulc, učestvuje na ministarskom…\nAkcioni plan za korištenje obnovljive energije


Partizan: ''Đurić otišao zbog privatnih obaveza'' - Sportske.net\nPartizan: ''Đurić otišao zbog privatnih obaveza''\nPovlačenje Dragana Đurića sa mesta predsednika Partizana i zvanično je potvrđeno iz samog kluba, a kao razlog su navedene njegove ''privatne obaveze''.\nOno što se i najavljivalo prethodnih dana, u ponedeljek je i zvanično potvrđeno. Dragan Đurić posle pet i po godina na čelu Partizana napušta klub iz Humske.\nOva vest je prostrujala u javnosti još tokom zasedanja Sekretarijata kluba, a nešto kasnije je i objavljena na zvaničnom klupskom sajtu.\nĐurić odlazi ''zbog privatnih obaveza'', a u narednom periodu klubom će rukovoditi potpredsednici Mile Jovičić, Ratiomir Babić, Duško Jovanović.\nSaopštenje Partizana prenosimo u celini.\n''Na današnjoj sednici Sekretarijata Upravnog odbora FK 'Partizan', predsednik kluba je obavestio Sekretarijat da zbog privatnih obaveza neće moći da se posveti radu kluba u meri i na način kao što je to bio slučaj u prethodnom periodu.\nPredsednik kluba je predložio, imajući u vidu blizak početak takmičarske sezone, obaveze i ambicije kluba, da potpredsednici kluba preuzmu poslove Predsednika kluba.\nSekretarijat je prihvatio izneti predlog, a Predsednik kluba će učestvovati u radu organa kluba u skladu sa mogućnostima.\nDanašnje odluke Sekretarijata biće potvrđene na narednoj sednici Upravnog odbora kluba'', izjavio je Đurić.


Saopštenja - Page 16 of 74 - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\nPovodom 20 godina od „Oluje“: Žrtve da postanu briga društva i institucija Srbije i Hrvatske\nU utorak, 4. avgusta 2015. godine, navršava se 20 godina od hrvatske vojno-policijske akcije “Oluja” u toku koje su hrvatske vojne snage počinile ozbiljne i rasprostranjene zločine protiv Srba koji su živeli na području tzv. Republike Srpske Krajine. Ni nakon 20 godina od počinjenih zločina, pravda za žrtve ovih zločina još uvek nije dostignuta, za šta odgovornost snose i institucije Hrvatske i institucije Srbije. Obe države imaju pravnu i moralnu obavezu da u narednom periodu promene odnos prema nasleđu zločina počinjenih tokom “Oluje”, kao i da svojim konkretnim delima pokažu da briga o žrtvama i procesuiranje odgovornih za ratne zločine predstavlja stub budućeg pomirenja.\nSaopštenja/Suđenja za ratne zločine/Vesti\nKapitulacija države pred zločinom\nDana 9. jula 2015. godine navršilo se 16 godina od ubistva braće Mehmeta (21), Agrona (23) i Yllija (25) Bytyqija od strane pripadnika Ministarstva unutrašnjih poslova Srbije (MUP). Dužina istražnog postupka i neuspeh institucija u kažnjavanju ovog zločina pokazuju nemoć organa krivičnog gonjenja da procesuiraju politički osetljive predmete.\nMaterijalne reparacije/Saopštenja/Simboličke reparacije\nBez prihvatanja činjenica o sudski potvrđenim zločinima, izjave o pomirenju nemaju verodostojnost\nSavet bezbednosti Ujedinjenih nacija (SB UN) je vetom koji je uložila Ruska federacija na sednici održanoj 8. jula 2015. godine odbio predlog Rezolucije Velike Britanije povodom 20 godina od genocida u Srebrenici. Glasanju je prethodio period od mesec dana intenzivnih pregovora između stalnih članica SB UN radi izrade kompromisnog teksta Rezolucije. Tokom ovog perioda, najviši predstavnici državnih institucija Srbije su javnim pozivima i diplomatskim aktivnostima usmerenim na sprečavanje usvajanja predložene Rezolucije naneli štetu procesu pomirenja u regionu bivše Jugoslavije i diskreditovali ranije istupe i izjave predstavnika Srbije o posvećenosti procesu pomirenja i žaljenju za žrtvama genocida u Srebrenici.\n“Politika” da istraži posledice masovnih kršenja ljudskih prava počinjenih od institucija Srbije tokom 90-ih\nPismo izvršne direktorke Fonda za humanitarno pravo Sandre Orlović povodom teksta ‘Kuda vodi žigosanje autora’\nNovinarka Jelena Popadić dva puta je u nepune dve nedelje u Politici iznela neistinu o Fondu za humanitarno pravo (FHP). Prvo je u tekstu “Država za NVO godišnje izdvaja koliko i za nauku” (11.06.2015) FHP svrstala u budžetske korisnike, što FHP nikada nije bio, i iznela značajno uveličane novčane iznose koje je Ministarstvo finansija uplatilo FHP-u. Njen odgovor na demanti FHP-a (15.06) sadrži priznanje da autorka za potrebe pisanja teksta „Država za NVO izdvaja godišnje koliko i za nauku“ nije posvetila dužnu pažnju pitanju osnova uplate Ministarstva finansija FHP-u, te smo smatrali da je izlišno nastavljati polemiku.\n“Politika” iznosi netačne informacije o Fondu za humanitarno pravo\nTekst pod nazivom „Država za NVO godišnje izdvaja koliko i za nauku“, autorke Jelene Popadić, koji je objavljen u Politici 11. juna 2015. godine sadrži niz netačnih podataka o Fondu za humanitarno pravo (FHP). Tekstom ste prekršili član 9 Zakona o javnom informisanju, i u skladu sa članom 83, 84 i 96 ovog zakona dužni ste da objavite ispravku neistinitih informacija iznetih u pomenutom tekstu.\nMinistar odbrane dokumente o aktivnostima 37. motorizovane brigade VJ na Kosovu proglasio državnom tajnom\nFond za humanitarno pravo (FHP) je 12. juna 2015. godine podneo prekršajnu prijavu protiv ministra odbrane Bratislava Gašića zbog nezakonitog označavanja arhive 37. motorizovane brigade Vojske Jugoslavije (37. mtbr VJ) najvišim stepenom tajnosti podataka. FHP smatra da je ministar odbrane prekršio Zakon o tajnosti podataka i da je njegovo postupanje usmereno na onemogućavanje rasvetljavanja svih okolnosti o ubistvima kosovskih Albanaca čija su tela pronađena u masovnoj grobnici u Rudnici.\nSaopštenja/Suđenja za ratne zločine/Suđenja za ratne zločine u Srbiji\nZašto se suđenja za ratne zločine u Srbiji kriju od javnosti?\nPredsednik Višeg suda u Beogradu zabranio je Fondu za humanitarno pravo (FHP) snimanje javne objave prvostepene presude u predmetu Beli Manastir bez obrazloženja o razlozima takve odluke. Ovakva odluka predsednika suda predstavlja nastavak prakse sudova da ograničavaju uvid javnosti u suđenja za ratne zločine u Srbiji, čime se značajno umanjuju šanse za društveni dijalog i suočavanje sa počinjenim zločinima tokom 1990-ih godina.\nApelacioni sud u Beogradu: odgovornost države za ubistvo vojvođanskih Hrvata nije zastarela\nApelacioni sud u Beogradu je doneo\nrešenje kojim je usvojio žalbu Stjepana Oskomića protiv presude Osnovnog suda u Beogradu, u predmetu koji je pokrenuo protiv Republike Srbije, zbog odgovornosti države za ubistvo njegovih roditelja u julu 1993. u selu Kukujevci, i predmet vratio na ponovno suđenje. Fond za humanitarno pravo (FHP), koji zastupa Stjepana Oskomića u ovom predmetu, smatra da je odluka Apelacionog suda pravična i u skladu sa zakonom, te da se njom jasno ukazuje na pogrešno postupanje prvostepenog suda u ovom predmetu koji traje već devet godina.\nPovodom oslobađajuće presude za zločine u Tenji\nSudsko veće Odeljenja za ratne zločine Višeg suda u Beogradu (Veće), donelo je 6. aprila 2015. godine presudu kojom je optuženog Žarka Čubrila oslobodilo od optužbe za ratni zločin protiv civilnog stanovništva, počinjen u prvoj polovini jula meseca 1991. godine u Tenji (Republika Hrvatska). Fond za humanitarno pravo (FHP) ističe da je odluka Veća zasnovana na pogrešnom tumačenju ključnih dokaza i zanemarivanju najvažnijih delova iskaza svedoka-očevidaca.\nDemistifikacija „NATO agresije i borbe protiv šiptarskih terorista“\nSavezna vlada SR Jugoslavije je još 2000. godine objavila publikaciju „Junaci otadžbine“, koja predstavlja vrednu, iako nepotpunu, evidenciju o vojnim žrtvama u vezi sa ratom na Kosovu. U toj evidenciji pomenute su vojne ratne žrtve, među kojima i 275 pripadnika VJ/MUP-a Srbije koji su stradali u NATO napadima na teritoriji Srbije, Crne Gore i Kosova.


Počeo skup protiv migranata u Beogradu i kontraskup, dve strane razdvaja policija :: Vesti\nVesti / Počeo skup protiv migranata u Beogradu i kontraskup, dve strane razdvaja policija\nIzvor: Foto : Beta/MILAN OBRADOVIC\nOrganizacija "Narodne patrole" prethodno je najavila akciju "Očistimo park kod Ekonomskog fakulteta" na društvenim mrežama, uz sliku tog mesta u kojem se obično mogu videti migranti i tražioci azila, pozivajući na njihovo proterivanje iz parka.\nKao protivskup, dolazak su najavili i pristalice više levičarskih organizacija, uz poruku "Čaj solidarnosti".\nTrenutno pristalice obe grupe, kojih je po nekoliko desetina, razmenjuju poruke, skandirajući "smrt fašizmu i kapitalizmu" sa jedne, odnosno "bando crvena" i "ustaše" sa druge strane.\nPripadnici "Narodnih patrola" doneli su zastave na kojima piše "Kosovo je Srbija", "Nema predaje" i transparent na engleskom sa parolom "Teroristi nisu dobrodošli", kao i crnu zastavu sa ljudkom lobanjom.\nDruga strana ima crvene zastave i transparent "Dobro ste došli, narodnom akcijom protiv batinaša".\nRazilaze se učesnici skupa i kontraskupa kod Ekonomskog fakulteta\nPristalice organizacije "Narodnih patrola" razilaze se iz parka kod Ekonomskog fakulteta, koji su nešto ranije napustile i pristalice levičarkih organizacija, a povukao se i kordon policije koji je u opremi za razbijanje demonstracije stajao između dve grupe.\nPredstavnici "Narodnih patrola" su uz pomoć ozvučenja zapretile da će od danas "hiljade građana biti u njihovim redovima" i da "imaju pravo na građansko hapšenje".\nOni su najavili da će ubuduće imati način da obaveste građane "ako se i gde se desi napad migranata", a ocenili su i da "ova izdajnička vlast želi da naseli 700.000 migranata u Srbiji".\nDo ovog okupljanja je došlo nakon što su "Narodne patrole" uputile poziv putem društvenih mreža poziv "Očistimo park pored Ekonomskog" uz sliku migranata koji tamo često obitavaju.\npolicija beograd skup protvi migranata


30. Jul 1999 14:39 (GMT+01:00)\nPosle četiri meseca pauze u subotu počinje osmo fudbalsko prvenstvo SR Jugoslavije\nPartizan i Crvena zvezda u ulogama favorita, Obilić i Vojvodina vrebaju iz senke\nPosle nešto više od četiri meseca pauze u Jugoslaviji će se od subote opet igrati prvoligaški fudbal. Bombaška kampanja NATO pakta nasilno je prekinula minuli šampionat i naterala da se sva goruća pitanja budu rešena za zelenim stolom.\nIpak, posledice ćemo osećati i u nastupajućem prvenstvu. Prva savezna liga brojaće 21 klub, proširenje je napravljeno da nijedan klub ne bi bio oštećen, a da se glavobolja pojača opet se potrudila politika. Aktuelna situacija na Kosovu naterala je fudbalsku Prištinu u zbegove, tako da će liga krenuti kratka za jednog člana.\nTako će u svakom kolu šampionata protivnik Prištine biti slobodan. Žreb je hteo da u uvodnom kolu to bude prvak Partizan kome će možda i dobro doći pauza na startu, da bi se što bolje spremili za evropski revanš na Kantridi.\nZvezda u Čačku\nParovi 1. kola šampionata 1999/2000 - danas (17,30): Obilić - Rad, Borac - Crvena zvezda, Milicionar - Železnik, Čukarički - Sutjeska, Proleter - Spartak, Vojvodina - Radnički (Kg), Hajduk Rodić MB - OFK Beograd, Mogren - Budućnost, Sartid - Zemun. Nedelja: Hajduk (Bg) - Radnički (N) (17,30). Noćnih utakmica biće tek od drugog kola.\nU novo prvenstvo sa najvećim ambicijama kao i uvek ulaze večiti rivali, Partizan i Crvena zvezda. Osvajači trofeja koji raspolažu mladim i talentovanim timovima pretenduju na duplu krunu, ruku na srce, sa podjednakim šansama.\nPosle dve godine borbe za titulu ove godine Obilić počinje trku sa pogledom u leđa gradskih rivala. Odlaskom Grozdića, Živkovića, Rankovića, Jelenkovića, Mrkića, Litere, verovatno Kovačevića i Šarca, "vitezovi" su se sklonili u senku odakle će vrebati svaki kiks "večitih". U istoj ulozi biće i poslednji član vodećeg kvarteta Ju-fudbala, novosadska Vojvodina, na prvi pogled oslabljena odlaskom Predića i Matijaševića, ali i jača, kompaktnija, uigranija sa nekoliko istinskih bisera u liku Bratića, Belića, Jankovića, Bogdanovića...


UMRO ČUVENI DOKTOR MIODRAG COLIĆ Bio je svetski priznati specijalista, 80\t826\nDRAMA NA SEVERU KiM SE NASTAVLJA: Albanija pozvala Srbiju da hitno povuče 289\t1.1k\nPOČASNI KONZUL, SVETSKI PUTNIK I VRHUNSKI ESTETSKI HIRURG: Evo ko je bio 44\t297\nPROVOCIRAJU GOLORUKE SRBE DVOGLAVIM ORLOM! Pogledajte sraman potez specijalaca 89\t652\nKAKAV PREOKRET SUTRA: Danas VRUĆE, a evo kakvo nas vreme očekuje u naredne 8\t152\nPREDSEDNIK VUČIĆ RAZGOVARAO SA STOLTENBERGOM O SITUACIJI NA KiM: Svi glasno 22\t42\naleksandar maksimovic\t 15.09.2021. 16:41h\nU MZ Bzenice u Mitrovom Polju počela je izgradnja Planinarskog doma.\nReč je o investiciji koja je 50 odsto podržana od strane Ministarstva privrede, a 50 odsto se finansira iz budžeta opštine Aleksandrovac.\nObjekat je smešten u predivnoj prirodi i predstavlja deo izuzetnog turističkog potencijala u Župi kakvo je Mitrovo Polje koje ima status turističke destinacije. Početak radova obišli su predsednik opštine Aleksandrovac Mirko Mihajlović i predsednik Skupštine opštine Slavoljub Miljković.\n- Ideja za izgradnju Planinarskog doma dugo godina postoji kod nas i napokon je sprovodimo u delo. Ministarstvo privrede je dosta učinilo za nas ove godine. Finansira i izgradnju vodovodne mreže za pet mesnih zajednica u donjem delu Župe, a takođe i izgradnju ovog objekta. U isto vreme od strane Republike Srbije izvode se radovi na izgradnji 7,5 km puta u Župi, a očekuje se i početak radova na sanaciji puta Novaci-Dubokinac u dužini od tri kilometra - ističe predsednik opštine Aleksandrovac Mirko Mihajlović.\nČelnik Župe zatim kaže da su to projekti koje ova potkopaonička opština ne bi mogla sama da finansira iz budžetskih sredstava, ali uz pomoć države i određenih resornih ministarstava je to postalo realno moguće.\nOve godine je u oblasti komunalne infrastrukture realizovano više investicionih projekata. Opština Aleksandrovac iz svog budžeta finansira izgradnju nekih lokalnih puteva i rekonstrukciju 2,5 km puteva koji povezuju više mesnih zajednica.\nGORŠTAK! OVO JE DANE, NJEMU SU 23 A SAM ŽIVI OD 15: Čoveka ne vidi i po 2 meseca! Fakultet nije hteo, kaže mora neko i na selo\nMISTERIJA NA SRPSKOJ NJIVI, ŠTA JE OVO: Gledao, zagledao, slikao pa stavio na internet! Odgovor je na kraju ipak stigao (FOTO)\nSVI SE PITAJU, KOME DRŽAVA POKLANJA KUĆE: E, pa upoznajte Radosavljeviće! Evo zašto su odabrali život na selu (FOTO)\nU VUKOVOM DOMU KULTURE: Metohijska pojanja otvorila saborovanje (FOTO)\nplaninarski domMitrovo PoljeAleksandrovacBzeniceMirko Mihajlović\nPREDSEDNIK VUČIĆ RAZGOVARAO SA BORELJOM O KIM: Srbija će nastaviti da poštuje sporazume uprkos kriminalnom ponašanju Prištine 1\nNAPRAVIO RUSVAJ SA 100 KM/H PA POBEGAO! Pogledajte kakav lom je izazvao vozač u centru Beograda SREĆA DA NIJE BILO PROLAZNIKA 3 1\nUŽIVO, VIDEO! NOVI PAZAR - CRVENA ZVEZDA (0:3), Zvezda za 20 minuta nokautirala Pazarce 19\t19\nTORINSKA DAMA SIJA STARIM SJAJEM: Juventus savladao Sampdoriju na domaćem terenu\nPOTRESNA ISPOVEST ERE OJDANIĆA! DRHTAVIM GLASOM pričao o pokojnoj ženi: Zakleo sam se na njenom GROBU da se nikada neću OŽENITI! 7\nUMRO ČUVENI DOKTOR MIODRAG COLIĆ Bio je svetski priznati specijalista, godinama je predstavljao srpsku plastičnu hirurgiju u SVETU 80\t826\nDRAMA NA SEVERU KiM SE NASTAVLJA: Albanija pozvala Srbiju da hitno povuče ORUŽANE SNAGE upućene na Jarinje i Brnjak 289\t1.1k\nPOČASNI KONZUL, SVETSKI PUTNIK I VRHUNSKI ESTETSKI HIRURG: Evo ko je bio preminuli doktor Miodrag Colić 44\t297


Iračka vojska napala Ramadi, 25 poginulih\nIračka vojska, koja je pokrenula ofanzivu protiv boraca Al Kaide, izvršila je u nedelju važdušni napad na grad Ramadi, u kojem je poginulo 25 islamističkih ekstremista, saopštili su lokalni zvaničnici.\nPredstavnici vlasti zapadne pokrajine Anbar sastali su se s plemenskim vođama, da bi ih pozvali da pomognu u borbi protiv pripadnika grupa povezanih s Al Kaidom, koji su zauzeli delove strateški važnih gradova Ramadija i Faludže, na reci Eufrat, preneo je Rojters.\nIračke bezbednosne snage saopštile su ranije u nedelju da pripremaju veliki napad, kako bi ponovo preuzele kontrolu nad Faludžom. Vojska je već pokrenula operaciju u Faludži i rasporedila svoje pripadnike oko grada, da bi omogućila stanovnicima da se sklone, navodi Tanjug.\nIrački general potpukovnik Rašid Fleih rekao je da će borci Al-Kaide kroz dva dana biti u potpunosti proterani iz Faludže i Ramadija.\nBorci Al-Kaide imaju kontrolu nad Faludžom, u pokrajini Anbar, a jedan bezbednosni zvaničnik je rekao da je u okršajima 65 ljudi poginulo.


OSM Televizija - Dodik-Vulin: Srpska će pratiti Srbiju u vojnoj neutralnosti\n"Nismo zadovoljni činjenicom da Srbija, kao garant Dejtonskog sporazuma, nije uključena u rad Savjeta za sprovođenje mira i što je tako eliminisana iz međunarodnih aktivnosti koje se odnose na sprovođenja ovog sporazuma", dodao je Dodik.\n"Naša saradnja se odnosi i na mogućnost angažovanja određenih kapaciteta kojima Republika Srpska raspolaže. Ekonomski razvoj Srpske je pozitivan i bilježimo rast bruto domaćeg proizvoda", kaže Dodik, koji je ponovio da je ovo period najbolje saradnje Srpske i Srbije.\nOn je napomenuo da će u okviru saradnje biti angažovani kapaciteti fabrika "Orao", "Famos" i "Kosmos".\n"Srbija je uspjela da pokrene namjensku industriju u smislu ekspanzivnog pristupa inostranim tržištima. Tu vidimo šansu u Republici Srpskoj, a u vremenu koji dolazi razgovaraćemo i o višem stepenu integracije naših kapaciteta u sve ovo", rekao je Dodik.\n"Poštujemo teritorijalni integritet i suverenitet BiH i za nas je prihvatljiv svaki dogovor dva entiteta i tri naroda u BiH. Interes Srbije su mir i stabilnost u regionu, kao i uspešna Republika Srpska, čije mesto u okviru BiH ni na koji način ne može biti umanjeno i ugroženo bilo kakvim naknadnim tumačenjima", rekao je Vulin.\n"Ministarstvo odbrane Srbije obezbedilo je 63 miliona dinara za `Famos` i 280 miliona dinara za `Orao` za remonte naših tenkovskih i avionskih motora. Konkretno radimo na sprovođenju politike i omogućavamo odbrambenoj industriji Srpske da se razvija, radi i zapošljava ljude", kaže Vulin i napominje da sa nivoa BiH ne može biti zaustavljeno potpisivanje ugovora o remontu koje je predviđeno za sutra i narednu sedmicu.\n"Nastojimo da ekonomski pomognemo Srpskoj i pokažemo koliko smo zainteresovani za svakodnevni život. Srbija je opredeljena za mir i stabilnost, a kao što kaže Vučić, čemu se pridružujem, BiH iskreno poštujemo, a Republiku Srpsku iskreno volimo", zaključio je Vulin.\nJoš iz iste kategorije: « Otvoren rekonstruisani tunel Kalovita brda Bratunac- Sjećanje na 109 ubijenih Srba iz Bjelovca i susjednih sela »


2001/04/01 21:24 Gubitak od 255 miliona dolara\nSUN, 01 APR 2001 21:24:05 GMT\nGubitak od 255 miliona dolara\nNa tehni�kom susretu donatora odr�an pro�log meseca u Pri�tini, uprkos krizi i prisutnom nasilju na Kosovu i u regionu, potvr�eno je da �e Kosovo ove godine dobiti pomo� u visini od 1,2 milijarde nema�kih maraka. Me�utim, ra�unice pokazuju da �e suma biti manja od obe�ane, po�to �e veliki deo sredstva koja nisu potro�ena tokom 2000-te godine biti preneta u 2001. Odgovornost �to pomenuta suma ne�e u celosti sti�i na Kosovo snose i sami kosovari koji ne nude vi�e projekata za realizaciju. �ak, kako ocenjuju i privredni analiti�ari, do sada prido�la sredstva na Kosovu nusu ulo�ena u ve�e projekte, osim u elektroenergetski sistem Kosova. Sva sredstva su bila usmerena prema mikro projektima, na infrastrukturu i uslu�nim delatnostima.\nRazne dr�ave i donatori, planirali su da se tokom 1999. i 2000. te godine na Kosovu investira milijarda i 543 miliona dolara, a potvr�ena je bila suma od milijardu i 281 milion dolara, dok realizovana sredstva iznose svega 853 007 miliona dolara. Interesantna kretanja se zapa�aju u oblasti obnove i razvoja, za �ta je obe�ana milijarda i 436 miliona dolara, �to je u odnosu na ovu sumu sklopljen posao u visini od 965 miliona, od kojih je realizovano svega 710 miliona dolara. U ovom segmentu se sastoji i najve�i gubitak Kosova. Kada bi kosovari bili pripremljeniji dobili bi i dodatnih 255 miliona dolara. Ova suma je zato preba�ena za ovu godinu �ime se umanjuje i ukupna suma obe�ana od strane donatora na pomenutoj donatorskoj konferenciji.\nInteresantno je pomenuti da je najve�i deo ispla�enih sredstava obezbe�eno od strane Vlada raznih zemalja sveta, 585 miliona dolara od ukupno 808 obe�anih. S druge strane, razne organizacije i institucije kao �to su Evropska komisija, UNDP i Svetska banka, od obe�anih 735 miliona dolara uplatili su tek ne�to manje od jedne tre�ine.\nPrema izve�tajima koji su se �uli na Donatorskoj konferenciji, najve�u finansijsku pomo� Kosovu pru�ila je Vlada SAD u iznosu od 122 miliona dolara od ukupno obe�anih 221 miliona dolara. Zatim je tu Velika Britanbija sa 90 miliona dolara, Japan sa 86 miliona, koje je do sada u najve�em stepenu i ispunjavala svoje obaveze. S druge strane, me�u ostale 22 dr�ave koje su u�estvovale u pru�anju pomo�i, nalazi se i Holandija sa 53 miliona dolara, �vajcarska - 57, Nema�ka - 49, �vedska - 28,8, Kanada - 27, Danska - 23, da bi stigli do Norve�ke koja je bila obe�ala 30 miliona dolara, ali koja nije ugovorila nijedan projekat niti je isplatila bilo kakva sredstva. S druge strane, na listi donatora se nalaze i Turska i Slova�ka koje nisu ni�ta ni obe�ale ni investirale na Kosovu.\nIz ovih izve�taja se vidi da je najve�i teret za obnovu i razvoj Kosova preuzela Evropska Komisija, koja je do sada investirala 249 miliona dolara, dok je Svetska banka do sada dala samo 15, 10 miliona dolara, a UNDP samo 2 miliona i 100 hiljada dolara.\nIpak, ukupna suma koja je prema donatorima dospela na Kosovo nije mala. Me�utim, ako se njihovo investiranje meri pove�anjem nacionalnog dohotka, industrijske i poljoprivredne proizvodnje kao i brojem novih zaposlenih, onda se mo�e postaviti i pitanje gde su u stvari oti�la sva ta sredstva.\nU ''definitivnom obra�unu'' donatora se tvrdi da je u bud�et Kosova upla�eno 143 miliona dolara, a za obnovu i razvoj da je investirano 632, 2 miliona dolara.\nU proizvodnji elektri�ne energije je investirano 101, 4 miliona dolara, za izgradnju poru�enih ku�a 133, za finasiranje raznih institucija 110,7, zatim u zdravstvo 53 miliona dolara, obrazovanje 40, poljoprivredu 32, u malu privredu 30, sistem i vodosnabdevanje 34, za obnovu rudnika 19, 4 miliona dolara a u druge oblasti 46,14 miliona dolara.\nKosovari nisu zadovoljni dosada�njim tokom poslova. Iako su po obimu sume dodeljene Kosovu zaista velike, pravi efekti se malo mogu zapaziti. Struje nema, odnosno zima je pro�la sa velikim restrikcijama i uglavnom uvoznom elektri�nom energijom, a i tokom zimskog perioda gradovi su se suo�avali sa velikim nedostatkom vode, �to se mo�e o�ekivati tokom leta, koje �e prema prognozama biti veoma suvo. S druge strane, pominje se i pitanje saobra�anica, koje iako su sanirane, eksperti tvrde da kvalitet tih radova nije na najvi�em nivou. Oni ocenjuju da kori��enje starog asfalta za sanaciju saobra�anica predstavlja improvizaciju, koja �e se veoma brzo pokazati neuspe�nom. Ili, pomenimo slu�aj Kline, gde je izvr�ena sanacija puteva. Odmah je postavljeni znak zabrane za te�ke kamione, po�to novi putevi ne mogu da izdr�e njihov teret...\nAIM Pri�tina, Ibrahim REXEPI


Espoon nova aplikacija za online rezervacije - City Magazin\nPotrebna vam je brza rezervacija stola u restoranu? Espoon je nova aplikacija za online rezervacije koja će vam olakšati potragu za restoranima a ujedno i rezervaciju koja vam je potrebna. Beograd je dobio novu aplikaciju za online rezervacije pomoću koje možete veoma lako i jednostavno da obezbedite sebi željeno mesto u restoranu i to za samo nekoliko trenutaka.\nEspoon nova aplikacija za online rezervacije radi provereno i veoma brzo je zaživela među redovnim posetiocima restorana, posebno među poslovnim ljudima i beiznismenima koji često organizuju poslovne sastanke.\nEspoon nova aplikacija za online rezervacije je bolja od standardnog rezervisanja jer imate mogućnost da u svakom trenutku proverite koji restorani rade i njihovu raspoloživost kada je sto u pitanju. Više vam se neće dešavati da odete u određeni restoran, a da nema mesta u njemu, nego uz Espoon aplikaciju možete uvek odabrati restoran po želji i dobiti sigurnu rezervaciju.\nAPLIKACIJA ZA ONLINE REZERVACIJE\nEspoon aplikacija za online rezervacije funkcioniše tako što je otvorite, pogledate raspoloživost restorana, raspoloživost slobodnih mesta, zatim kliknete na određeni sto i čekate potvrdu restorana. I to nije sve, Espoon aplikacija za rezervacije pruža vam mogućnost da svoju rezervaciju podelite sa svojim prijateljima i kolegama ali i da podesite vreme kada želite da vas aplikacija podseti za vreme rezervacije.\nEspoon nova aplikacija za online rezervacije može se preuzeti na App Store i Google Play prodavnici jednim klikom. Kada je otvorite, ubrzo ćete imati potvrđenu rezervaciju, a očekuju vas i određeni popusti na aplikaciji Espoon.\nAplikacija za online rezervacije Espoon olakšala je svakodnevno funkcionisanje, organizaciju sastanaka ili recimo privatnih proslava. Imajući na umu činjenicu da Beograd nudi veliki broj restorana, uz aplikaciju za online rezervacije mnogo lakše ćete odabrati u koji restoran želite da posetite. Uživaćete u svakom restoranu bez previše stresa i ne morate brinuti o tome da li će biti mesta u vašem željenom restoranu.\nEspoon aplikacija za online rezervacije je tu da vam obezbedi najbolje mesto u restoranu i to u veoma kratkom roku, za bilo koji broj ljudi. Uživajte u brzini realizacije rezervacije i kvalitetu usluge koju će vam pružiti Espoon aplikacija.\nPrethodni tekstNe propustite spektakularno otvaranje splava Pristan


Beotruck 06 : Nadlanu.com\nObjavljeno 6. apr 2006. / 00:00:00\nDobra prilika da se pronađu strateški partneri i prava poslastica za sve koji vole kamione, autobuse, prikolice. Izložena su komercijalna vozila, laka komercijalna vozila, karoserije, motori, šasije, oprema za vozila, prateća industrija…\nSajam je zvanično otvorio ministar privrede Srbije Predrag Bubalo. Tom prilokom Bubalo je naglasio da samo trećina srpskih vozila u međunarodnom transportu ima motore euro3. Većina naših vozila ima motore euro1 koji neće moći da se koriste u Evropi od sledeće godine.\nPredstavljeno je više od 450 izlagača, od kojih njih 200 dolazi iz inostranstva - Italija, Slovenija, Austrija, Češka Republika, Nemačka, Belgija, Francuska, Mađarska, Koreja, Holandija, Velika Britanija, BiH, Republika Srpska, Indija, Rusija, Grčka, Danska, Bugarska … Vredi pomenuti da je u Srbiji, gde je tradicija industrije transportnih vozila duža od jednog veka, prosečna starost vozila u međunarodnom transportu deset godina. Prosečna starost vozila u unutrašnjem saobračaju je čak od 15 do 20 godina.


Izvor: B92, 18.Okt.2020, 21:54\nMandatarka za sastav nove Vlade Srbije navela je da će među novim ministrima biti oko 50 odsto žena i da će sigurno biti formirana dva nova ministarstva.\nTa dva ministarstva će biti ministarstvo za ljudska i manjinska prava i društveni dijalog.\nOna je navela da ministru koji bude vodio taj resor "neće biti lako".\nBrnabić je za TV Pink izjavila da i dalje ne može da priča o imenima i potencijalnim koalicionim partenrima dok ih ne iznese na sednici >> Pročitaj celu vest na sajtu B92 << predseništva vladajuće Srpske napredne stranke (SNS) i ne dobije podršku od predsednika Srbije Aleksandra Vučića i ostatka partije.\nDodaje da će vrlo brzo uputiti predlog Narodnoj skupštini i da će nova vlada Srbije biti formirana "u najskorije vreme".\n"Ekspoze je spreman, na tome sam naporno radila sa svojim timom proteklih desetak dana... Građani će znati šta želimo da uradimo do 2025. godine", rekla je Brnabić i dodala da će izazovi pred novom vladom biti veći, kako bi se održale visoke stope ekonomskog rasta.\nNa pitanje da li je tačno da su pojedini ministri "odlazili u strane ambasade" i tražili podršku drugih država da ostanu u sastavu vlade, Brnabić je rekla da je to tačno i da je to bila "najgora moguća stvar koju je neko mogao da uradi".\n"Ukoliko bilo koja strana ambasada lobira za nekog da bude u vladi, toliko mu se proporcionalno smanjuju šanse da uđe u vladi", ocenila je Brnabić.\nNa kritike da je formiranje izvršnih vlasti bilo sporo, ona je rekla da je to bilo zbog toga što je "veće poverenje građana, (znači) veću odgovornost".\n"Kada imate ovoliko poverenje građana... stvarno sednete i razmišljate kako da opravdate toliko poverenje građana. Vi možete za tri minuta da formirate vladu kada imate ovoliku većinu", rekla je Brnabić.\nBlic: "OČEKUJE NAS VELIKI POSAO" Brnabić: U najkraćem mogućem roku imaćemo novu Vladu, sa jasnim ciljevima\nRadio Televizija Vojvodine: Brnabić:Sastav nove Vlade u utorak\nRTS: Brnabić: U utorak ću izneti sastav nove Vlade, dva nova ministarstva\nPress: "NE PLANIRAMO ZATVARANJE I ZABRANU KRETANJA" Brnabić o epidemiološkoj situaciji: Sigurna sam da ćemo pronaći način da se izborimo sa trećim talasom


Hram Svetog Save otvoren za građane (FOTO) - Novi Standard\n„Fenomenalno, prelepo, grandiozno“, bile su reči posetilaca koji su danas videli unutrašnji mozaik u hramu na oko 15.000 kvadratnih metara\nHram Svetog Save na Vračaru danas je, na praznik Svete Petke, otvorio vrata za posetice, a na platou ispred hrama u kome je pre nekoliko dana završen velelepni mozaik, danas prepodne nije vladala velika gužva.\nVernici i građani su po obilasku Hrama podelili impresije o mozaiku koji se prostire na površini oko 15.000 kvadratnih metara, sadrži više od 50 miliona komadića, po čemu je Hram jedinstven u pravoslavnom svetu, uz komentare o tome kako moćno i prelepo izgleda, kako je unutrašnji deo Hrama jedinstven u Evropi, te da ga treba posetiti, prenosi Tanjug.\n„Nisam očekivala da će tako moćno da izgleda, oduševljena sam. Došla sam samo to da vidim i mislim da je to neverovatno za naše podneblje. Treba da budemo srećni što imamo nešto ovako”, utisak je jedne Beograđanke.\n„Prekrasno, nemam reči da kažem. Bio sam u mnogim državama, ali ovako lepo nisam video”, rekao je on.\n(Foto: Tanjug/Sava Radovanović)\n„Najlepši Hram na svetu”, rekla je jedna starija gospođa koja često posećuje Hram, a drugi posetilac da treba održavati tradiciju i pokloniti se veri.\n„Tako ćemo uspeti da u zajedništvu ostvarimo nacionalne ciljeve”, smatra on.\nI ostali posetioci koji su pristizali imali su slične impresije, ističući da takvu lepotu nisu nikada ranije videli.\nU Hramu se inače nastavljaju radovi na uređenju, a 29. oktobra, kako je najavljeno, obići će ga i ruski ministar spoljnih poslova Sergej Lavrov. Svi koji su došli u Hram danas oko 10 sati nosili su maske, a i distanca se uglavnom poštovala, bududći da u tim trenucima nije bilo gužve, niti redova.


Vrata EU biće širom otvorena, kada Balkan bude spreman | EurActiv Serbia\nVrata EU biće širom otvorena, kada Balkan bude spreman\nAmbasador Nemačke u Srbiji Tomas Šib izajvio je da Evropa nije kompletna bez Zapadnog Balkana čijim će zemljama, kada budu spremne za članstvo, vrata biti širom otvorena. Na skupu "Svet u previranju i budućnost Evrope i Balkana" Šib je rekao da Nemačka podržava proširenje EU, ali da se mora insistirati na pravilima. Ministar spoljnih poslova Srbije Ivica Dačić ocenio je da nastavak pregovora Srbije i EU zavisi pre svega od dijaloga Beograda i Prištine, ali i da na evrointegracije utiču problemi koje ima EU i predstojeći evropski izbori.\nUslovi koji se tiču reformi i vladavine prava su jasni. Borba protiv korupcije, poboljšanje položaja novinara i prava građana, rekao je Šib na skupu u Institutu društvenih nauka u Beogradu.\nGovoreći o poglavlju 31 u pristupnim pregovorima Srbije sa EU koje se odnosi na prilagođavanje zajedničkoj spoljnoj politici, Šib je rekao da se to prilagođavanje nekad izjednačava sa uvođenjem sankcijama Rusiji ali da je to pojednostavljeno tumačenje.\n"Kao članice EU zemlje se moraju pridružiti zajedničkim izjavama i merama. Kandidati moraju da usvajaju potrebne zakone", rekao je nemački ambasador.\nŠib je naveo da poslednji izveštaj Evropske komisije i Evropske službe za spoljne poslove opisao Srbiju kao "umereno spremnu" zemlju.\n"Saradnja s EU ne znači manje saradnje s trećim zemljama, poput Rusije i Kine. Srbija mora da garantuje da saradnja s Rusijom ne krši njene obaveze kao zemlje kandidata za članstvo u EU", dodao je ambasador.\nŠib je rekao da Nemačka naporno radi na ostvarivanju jedinstvene spoljne politike EU i blisko sarađuje s Francuskom da ojača Evropu, i podstio da su Berlin i Pariz nedavno potpisali sporazum kojim je obnovljen istorijski Jelisejski sporazum.\nŠef srpske diplomatije Ivica Dačić ocenio je da nastavak pregovora Srbije sa EU zavisi pre svega od pregovora Beograda s Prištinom, jer je uslov za otvaranje novih poglavlja izveštaj o napretku dijaloga o Kosovu.\nDačić je rekao da su pored nastavka pregovora i što skorijeg članstva u EU, spoljnopolitički ciljevi Srbije očuvanje suvereniteta i teritorijalnog integriteta, razvoj odnosa s vodećim zemljama sveta ali i sa svim ostalima, mir i stabilnost u regionu i dobrosusedski odnosi.\nDačić je rekao da se Srbija zalaže za dijalog kao sredstvo rešavanja regionalnih pitanja i da ulaže velike napore da se postigne komprimis sa Prištinom, ali da Priština nastavlja da ugrožava sve šo je postignuto.\nOn je rekao da je EU sama legalizovala neke jednostrane poteze, u vreme kada je Srbija upozoravala na opasnosti unilateralizma, i da su sada, na Bezbednosnoj konferenciji u Minhenu razlike EU i SAD zbog jednostranih poteza izašle na videlo.\nDačić je naveo i da pitanje proširenja EU sada više zavisi od same Unije, zbog njenih poblema i reformi, dodajući da marginalizacija politike proširenja ima negativan uticaj i na kretanja u regionu Zapadnog Balkana.\nKao dodatni problem koji bi mogao usporiti proces pristupanja EU, Dačić je naveo formiranje novih institucija EU posle evropskih izbora, od maja do novembra.\nOn je rekao da se Srbija zalaže za međunarodne odnose po međunarodnom pravu i da aktivno doprinosi svetskoj bezbednosti učešćem u vojnim i policijskim operacijama.\nDačić je rekao da u današnjem svetu, koji se karakteriše i kao "umreženi svet", uz tradicionalne instrumente sile, sve veću ulogu igraju informatika, internet, robotika, nano tehnologija, veštačka inteligencija, biotehnologija i drugi fenomeni "četvrte industrijske revolucije" i ocenio da će sve to bitno uticati i na međunarodni položaj država ili regiona.


OHRABRUJUĆA STATISTIKA! Koronavirus pobedilo više od 30 miliona ljudi u svetu! - mediji.net\nOHRABRUJUĆA STATISTIKA! Koronavirus pobedilo više od 30 miliona ljudi u svetu!\nOd koronavirusa u svetu se do danas oporavilo više od 30 miliona ljudi, pokazuju podaci sajta Worldometers.\nBitku s koronom izgubilo je više od 1,1 milion pacijenata. Najviše obolelih je i dalje u SAD - 8,3 miliona, Indiji - 7,5 miliona, Brazilu - 5,2, i Rusiji - 1,4 miliona.


Rektori razgovarali o mogućoj saradnji i zajedničkim projektima\n/ Rektorat /Vijesti /Rektori razgovarali o mogućoj saradnji i zajedničkim projektima\nRektorka Univerziteta Crne Gore prof. Radmila Vojvodić razgovarala je sa rektorom Univerziteta u Prištini prof. dr Marjan Demom o mogućnostima saradnje dvaju univerziteta.\nNa sastanku su bili i prorektori Predrag Stanišić i Živko Andrijašević, kao i bivši rektor prištinskog univerziteta i profesor sociologije Anton Berišaj, prorektor za nauku Faton Beriša i dekan Fakulteta prirodno-matematičkih nauka Tahir Arbneshi.\nRazgovarano je o mogućnosti potpisivanja memoranduma o saradnji, kao i razmjeni studenata i akademskog osoblja. Obostrano je ocijenjeno da postoji otvorenost i značajne mogućnosti za saradnju, kao i za zajedničko učešće u međunarodnim projektima i onima koji se finansiraju iz fondova Evropske unije.\nPredstavnici prištinskog Univerziteta bili su posebno zainteresovani za saradnju u oblasti master i doktorskih studija, kao i za učešće naših studenata na ljetnjem univerzitetu u Prištini, koji okuplja studente iz različitih krajeva svijeta.\nKao jedna od mogućnosti za saradnju, posebno po pitanju referentnih mentora na doktorskim studijama, navedena je regionalna platforma za doktorske studije, odnosno „The Regional Platform Council for Benchmarking and Cooperation in Higher Education and Research“.\nNa sastanku su predstavljeni rezultati reformi na Univerzitetu Crne Gore koji se odnose na formiranje i rad Centra i Odbora za doktorske studije, kao i Naučnog odbora, a u cilju podizanja kvaliteta i znanja, ali i standarda i kriterijuma prilikom izbora u zvanja.


MILORAD DODIK: Upozorio sam Vučića da Sarajevo računa i na "ratnu opciju" -\nYou are at:Home»POLITIKA»MILORAD DODIK: Upozorio sam Vučića da Sarajevo računa i na “ratnu opciju”\nČlan Predsjedništva BiH Milorad Dodik gostovao je u Jutarnjem dnevniku RTS-a i komentirao nedavnu posjetu Beogradu, te aktuelne događaje u BiH u regionu.\nDodik je izjavio da je “upozorio” predsjednika Srbije Aleksandra Vučića da Sarajevo računa i na “ratnu opciju” jer želi da diskredituje Srbiju kao garanta mira u regionu.\n“Razgovarali skoro dva sata i moja je obaveza da upoznam predsednika Srbije o svim događajima u BiH jer je Srbija potpisnik i garant Dejtonskog sporazuma. U Sarajevu ista meta, isto odstojanjeo, vodi se antisrpska politika sa željom da se dokine i nestane Republika Srpska. Zbog toga i pokušavaju da diskvalifikuju Srbiju kao faktor mira u regionu”, rekao je za RTS Milorad Dodik.\nKako kaže, svaki spoljnopolitički uspeh Srbije i Srba je neprihvatljiv za bošnjačke političare u Sarajevu.\nRASKOL U REDOVIMA DPS: Najbliža saradnica okrenula leđa Milu, osniva novu stranku!\nPolitička scena u Sarajevu posebno se uskomešala poslije potpisivanja Vašingtonskog sporazuma Vučića i Hotija.\n“Bošnjaci su uvijek bili mezimci SAD i zato sada pokazuju osjećanje ugroženosti. A kada se pomene pitanje zašto je moguće da kada imate gotovo identičnu situaciju na Kosovu i BiH, Albancima je dozvoljeno, a Srbima nije pravo na samoopredeljenje u Republici Srpskoj. Zato Bakir Izetbegović i prijeti da se u BiH ništa neće završiti lako i da ako treba da će BiH braniti i novim ratom”, kaže Dodik.\nSrpski član predsedništva tvrdi da pokretanje vojske nije moguće bez saglasnosti sva tri predstavnika u Predsjedništvu BiH, a da po Dejtonskom sporazumu policija iz jednog entiteta ne može da prelazi u drugi pa “ne zna čime Izetbegović prijeti iako jačaju namjensku industriju u Federaciji BiH dok je u RS ona uništena”.\nDodik ne odustaje od stava da RS ima pravo na samoopredeljenje.\nELIS BEKTAŠ: Grobna jeza bošnjačkog ideniteta\n“Kada pitam zašto je gotovo u identičnoj situaciju na Kosovu i ovdje u BiH po pitanju odnosa među narodima jednoj strani sve dopušteno, pa i pravo na samoopredjeljenje i formiranje samostalne države, drugoj ne, nama kažu da ćutimo”, kazao je Dodik.\nDodik je rekao da mu je američki predstavnik Matthew Palmer na njegovu kontra tvrdnju da su slučajevi RS i KiM uporedivi, odgovorio ciničnim osmjehom.\n“Naš stav je da je uporediv i od tog upoređivana nećemo odustati”, rekao je Dodik.\nMilorad Dodik je najavio da će u ponedeljak zatražiti od Predsjedništva BiH da izmjesti ambasadu iz Tel Aviva u Jerusalim iako unaprijed zna da od toga nema ništa.\n“Vidljivo je da BiH u svakoj prilici želi da se dodvori Amerikancima i zato sam na ovom primjeru htio da pokažem licemjerje bošnjačke strane”, rekao je Dodik za RTS.\nZABRINJAVAJUĆI TRENDOVI: Opada broj stanovnika u BiH, a Sarajevo sve veće i veće…\nFoto: Printscreen Youtube / N1\nAleksandar Vučić bakir izetbegović bosna i hercegovina Featured Milorad Dodik republika srpska sarajevo\nPrevious ArticleAKCIJA JOŠ UVEK TRAJE: Meštani i vatrogasci zajedno obuzdali požar u Trebinju (VIDEO)\nNext Article ZBOG POLTRONSTVA I PADA VREDNOSTI: Aljoša Čampara podneo neopozivu ostavku u Predsjedništvu SDA!\nDR. MISALA PRAMENKOVIĆ, PRVA POKRIVENA POSLANICA U SKUPŠTINI SRBIJE: Manjina u Srbiji ima negdje oko jedne trećine. To je bogatstvo ovoga društva\nČUDNA ZBIVANJA U SARAJEVU: Rezultati PCR testova preko noći od negativnih postaju pozitivni!?\nSDA GUBI POSLANIKE U SKUPŠTINI KS: Amela Hodžić će djelovati kao samostalna poslanica


SPAS: Raketna vakcina stiže 2022, štitiće od kovida više godina\nFoto: Nemanja Nikolić, Shutterstock, Beta Milan Obradović\ndruga generacija cepiva\nTeodora Janjic 12.11.2021. 07:03h\nCepivo druge generacije najverovatnije će se davati pomoću pumpice, kao kapi za nos, najavio srpski naučnik dr Vladimir Cmiljanović, predvodnik tima u Švajcarskoj koji pravi ovu vakcinu\n- Vakcina druge generacije je u stvari pravi virus, ali u oslabljenom obliku. Postoje dva načina - jedan koji mi koristimo je da smo izbacili proteine kojima se virus reproducira u telu. Kad nema te proteine, on može da uđe u ćeliju, da je zarazi, ali ne može da izađe. Ali čim je ušao u ćeliju, onda se stvaraju takozvane T-ćelije ubice, i to je važno da imate jaku vakcinu koja može nekoliko godina da vas štiti - rekao je Cmiljanović za RTS.\n- To mi je jako bitno, mi smo osvojili skoro sve švajcarske nagrade, i ekonomske, i naučne, i medicinske, ali ovo je prva nagrada Srbije, i to je jedan veoma lep gest, priznanje koje nagrađuje naš mukotrpni rad. Time šaljemo lepu sliku o Srbiji, pokazujemo da imamo prave vrednosti, da cenimo naučnike, i to je velika stvar za našu zemlju.\nKaže da će se ta vakcina, najverovatnije, davati pomoću pumpice - neće biti uboda u mišić, već će se koristiti kao kapi za nos. On je najavio da bi klinička ispitivanja trebalo da budu sprovedena u Švajcarskoj i Srbiji sledeće godine, i uveren je da će 2022. biti i završena.\n- Mi jako verujemo u tu vakcinu, obećao sam svojoj porodici da ću biti prvi koji će da je uzme. Verujem u našu nauku, verujem u naše naučnike, verujem u svoju sestru, koja vodi sve te studije, tako da imamo mnogo jak internacionalni tim - sa najboljim švajcarskim ekspertima, ali sa srpskim pilotima - ističe dr Cmiljanović, koji je zajedno sa sestrom radio i na novom leku protiv raka koji se uspešno primenjuje i kod nas.\n- Virus jeste opstao, on je među nama, on nam ubija ljude, ali dajte da mu se suprotstavimo, da se vakcinišemo u što većem broju - apelovao je Ðerlek.\n- Prvu generaciju tog leka je otkrio naš profesor Mihael Hol. Prvi lek iz te oblasti se zove „afinitor“ ili „everolimus“, za hemičare - rapamicin. Taj lek je na tržištu od 2010, a u Srbiji od 2012, i koristi se uspešno za pet različitih vrsta kancera. Onda smo Nataša i ja radili na drugoj generaciji tog leka, koji je još efikasniji i koji je danas na kliničkim istraživanjima - rekao je Cmiljanović i objasnio da je reč o leku koji prodire u mozak, te će moći da pomogne ljudima koji imaju rak mozga ili limfome.\nBARBARA ŠET ŠOKIRALA SVET IZJAVOM: Novak Đoković je VAKCINISAN! Iznela je i jedan argument za takvu tvrdnju!\nDR GRUJIČIĆ PORUČILA: Vakcinišite se zbog pacijenata koji boluju od drugih bolesti, SVE VIŠE LJUDI ČEKA OPERACIJU\nVladimir CmiljanovićvakcinacijacepivoMirsad Đerlekimunitetraktena vakcina


Ljoris: Utakmica protiv Španije nije odlučujuća\nGolman fudbalske reprezentacije Francuske Ugo Ljoris rekao je da predstojeća kvalifikaciona utakmica za Svetsko prvenstvo 2014. protiv Španije nije odlučujuća.\nFrancuska u Grupi I kvalifikacija za SP u Brazilu trenutno zauzima prvo mesto sa 10 bodova, dva više od Španije.\n"Situacija u grupi je dobra za nas, ali ne smemo da se opustimo. Trebalo bi da odigramo dobro večeras, kao što smo igrali u drugom poluvremenu u prvoj utakmici u Madridu, ako želimo da pobedimo", rekao je Ljoris.\nGolman Totenhema istakao je da njegovi saigrači moraju da budu dorasli zadatku protiv svetskog prvaka i dodao da veruje u sposobnosti svog tima.\n"Moramo da budemo na visini zadatka protiv najboljeg tima na svetu. Španci će nam stvarati probleme, ali znam da možemo i mi njima. Verujem u sposobnosti svojih saigrača, verujem u dobar rezultat", zaključio je Ljoris.\nFrancuska je u oktobru na Vinsente Kalderonu u poslednjem minutu utakmice došla do izjednačenja protiv Španije (1:1).\nTrikolori će u Parizu na stadionu "Francuska" u 21.00 dočekati Španiju u utakmici 5. kola Grupe I kvalifikacija za Svetsko prvenstvo.